Проект!!!

ОБЩИНСКИ СЪВЕТ БЯЛА СЛАТИНА



**План за действие**

**на община Бяла Слатина**

**в изпълнение на Областната стратегия за интегриране на българските граждани от ромски произход и други граждани в уязвимо социално положение, живеещи в сходна с ромите ситуация 2021-2023 г.**

**ноември 2021**

1. **ВЪВЕДЕНИЕ**

Планът за действие на община Бяла Слатина в изпълнение на Областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация (План за действие), обхваща периода 2021 – 2023 г. и има за цел да анализира ситуацията в общината към момента и да планира дейностите, в изпълнение на националната политика по приобщаване на уязвими граждани. Планът за действие задава основни принципи на цялостна общинска политика за равноправно интегриране на ромите и други граждани в уязвимо социално положение, живеещи в сходна на ромите ситуация в община Бяла Слатина. Той е резултат от съвместните усилия и партньорството между общинска администрация, общинските институции, институциите в областта на социалните услуги, неправителствените организации и ромската общност.

Планът посочва основни приоритети на местната политика в тази сфера, задачите пред местната власт и местната общност към разрешаване на потребностите на групите в риск. Той се базира на:

* Национална стратегия на Република България за равенство, приобщаване и участие на ромите (2021-2030);
* Стратегията на област Враца за равенство, приобщаване и участие на ромите (2021-2030);
* Стратегическа рамка на Европейския съюз (ЕС) за ромите за равенство, включване и участие“;
* Европейския стълб на социалните права (ЕССП), целите на Организацията на обединените нации (ООН) за устойчиво развитие до 2030 г., както и на
* Плана за интегрирано развитие на община Бяла Слатина за периода 2021-2027г.

Стратегията и на национално и на **областно ниво** съдържа визия, цели и приоритети за утвърждаване на интегриран подход при провеждане на политиките за приобщаване и участие на ромите: допринася за постигане на съответствие и взаимно допълване между секторните политики и стратегии, които спомагат за насърчаване равнопоставеността, приобщаването и участието.

За постигане на дългосрочната цел за осигуряване на ефективно равенство и намаляване на различията между ромите и останалата част на населението, в Стратегията са заложени три хоризонтални цели в областта на равенството, приобщаването и участието и четири секторни цели в областта на образованието, здравеопазването, жилищните условия и заетостта.

Стратегията обхваща шест приоритетни области на интеграционната политика: образование; здравеопазване; жилищни условия; заетост; върховенство на закона и не дискриминация; култура и медии.

В изпълнение на политиките за равенство, приобщаване и участие на ромите са включени общините, чрез разработване на конкретни годишни планове за действие по приоритетите на Националната стратегия на Република България за равенство, приобщаване и участие на ромите /2021 - 2030 / и са структурирани за изпълнение в четири периода: 2012 - 2014г.; 2015 - 2017г.: 2018 - 2020г. и 2021 - 2023г.

Стратегията потвърждава дългосрочния ангажимент на държавата за сътрудничество с всички заинтересовани страни за справяне със съществуващите проблеми и предизвикателства пред ромите, за които има риск да се влошат от въздействието на пандемията от COVID - 19. Стратегията прилага общ и целенасочен интегриран подход към гражданите в уязвимо положение от ромски произход и не изключва оказването на подкрепа и за лица в неравностойно положение от други етнически групи.

Интеграцията изразява шансовете и възможностите на всички български граждани в различните области на живота, издига тяхната активност в реализацията на демократичните процеси в България, активизира процеса на единението без значение от етнически произход и вероизповедание. Тя е процес, който е насочен към активното включване на различните социални и етнически групи в управлението на общината, икономическия живот, културата, образованието, промяната на условията на живот и нова жилищна политика.

Акцентите в Плана на Община Бяла Слатина за действие следват приоритетите, заложени в Областната стратегия, като се надгражда постигнатото в периода на изпълнение на Националната стратегия на Република България за интегриране на ромите (2012-2020) (НСРБИР). Обедняването и социалното изключване, както и кризата, предизвикана от COVID 19, са основание за засилване на мерките за подкрепа за гражданите в уязвимо положение, включително и тези от ромската общност. Изпълнението му е насочено към постигане на дългосрочната стратегическа цел за осигуряване на ефективно равенство и намаляване на различията между ромите и останалата част на населението.

Планът за действие на община Бяла Слатина е разработен като документ от отворен тип, който ще се актуализира, допълва и изменя на базата на регламентирани периодични анализи, текущ мониторинг и супервизия и при веобходимост корективни мерки, почиващи на основните планови цели, задачи и индикатори, заложени в стратегическите документи, посочени по-горе, които очертават фундаменталната визия и хоризонт чрез структурно приоритизиране и адаптиране на секторните политики в областта на интеграцията на международно, национално, регионално и местно ниво.

Той има за цел да анализира и идентифицира предпоставките и да планира дейностите в изпълнение на интеграционната политика, насочена към българските граждани от ромски произход. Дейностите са разработени на основата на приоритетите на община Бяла Слатина, отразени в документите със стратегически характер, приети от Общинския съвет и идентифицираните нужди.

Планът за действие цели очертаване на целите и задачите за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация при населението на община Бяла Слатина. В практическата реализация на Плана за действие ще бъде прилаган интеграционният принцип на база равнопоставеност и равна отговорност, т. е. оказване на помощ не само на ромската етническа група и другите групи в неравностойно социално положение, но и на всички български граждани като цяло, които имат потребност от определена помощ и съдействие при решаването на проблеми.

В община Бяла Слатина този процес на интегриране, равнопоставеност, приобщаване и участие на ромите, както и на други граждани в уязвимо социално положение, близко до това на ромите ситуация, е непрекъснат.

Пандемията от COVID-19 засили уязвимостта на изолирани и маргинализирани ромски общности и показа спешната нужда от по-ефективен и всеобхватен политически отговор на национално, европейско ниво и най-вече на местно ниво.

**Принципи на Плана:**

1. Конструктивни, прагматични и недискриминационни политики;
2. Политики за приобщаване;
3. Междукултурен подход;
4. Равенство между половете;
5. Използване на инструментите на ЕС;
6. Участие на регионалните и местните власти;
7. Участие на гражданското общество;
8. Активно участие на ромите.

**Приоритети на Плана:**

1. Образование

2.Здравеопазване

3. Жилищни условия

4. Заетост

5. Върховенство на закона и недискриминация

6. Култура и медии

**Главна цел на Плана:**

Подобряване на общинските политики и практики за развиване потенциала на ромскатаобщност, каторавнопоставена и неразделна част от човешкияпотенциал на общината.

Постигане на равенство, приобщаване и участие на уязвими етнически групи и общности като ромите в общинските политики и практики за успешно и устойчиво развитие на българското общество.

Специфични цели на Плана :

* Повишаване на качеството на образование на учениците от ромски произход и такива, живеещи в сходна ситуация (целевата група);
* Намаляване броя на отпадналите ученици от училище;
* Повишаване на образователното ниво сред целевата група;
* Повишаване на професионалната квалификация;
* Намаляване на безработицата сред целевата група;
* Повишаване здравната култура на целевата група;
* Подобряване на жилищните условия в обособените квартали/махали;
* Включване на целевата група при изпълнението на Плана;
* Повишаване на осведомеността на целевата група относно правата и задълженията на българските граждани;
* Повишаване на толерантността между различните етноси.

**Механизми за изпълнение на интеграционната политика.**

Изпълнението на Плана за действие е съвместна задача на органите на местната власт и държавните институции на местно ниво: Община Бяла Слатина, ДСП, ДБТ, РУ на МВР, общо практикуващи лекари, здравен медиатор, граждански организации и други. Разработват се механизми за сътрудничество и при нужда се формират интегрирани екипи.

През целия период на изпълнение на Плана се съблюдава принципът на партньорство, съчетано с включване, с местните общности и представители на целевата група.

Финансирането на изпълнението на дейностите на Плана ще се осъществява със средства от Общинския бюджет, Републиканския бюджет и средства от структурните фондове на ЕС.

**ІІ. АНАЛИЗ НА СИТУАЦИЯТА В ОБЩИНА БЯЛА СЛАТИНА**

По оценка на НСИ Бяла Слатина е средноурбанизирана община[[1]](#footnote-1). Към края на 2019 г. населението на гр. Бяла Слатина по постоянен адрес наброява 13 020 души, а на общината - 25 532 души. (Вж. Таблица № 1)

***Таблица 1.* Население на община Бяла Слатина по постоянен и настоящ адрес за периода 2011 – 2019 г.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Населени места** | **Години** | | | | | | | | |
| **2011** | **2012** | **2013** | **2014** | **2015** | **2016** | **2017** | **2018** | **2019** |
| гр. Бяла Слатина - постоянен адрес | **14 153** | **14 039** | **13 951** | **13 762** | **13 636** | **13 467** | **13 315** | **13 127** | **13 020** |
| Гр. Бяла Слатина – настоящ адрес | **12 889** | **12 755** | **12 668** | **12 533** | **12 305** | **12 183** | **12 023** | **11 920** | **11 756** |
| с. Алтимир – постоянен адрес | 1 261 | 1 244 | 1 213 | 1 195 | 1 188 | 1 163 | 1 140 | 1 120 | 1 099 |
| с. Алтимир – настоящ адрес | 1 208 | 1 198 | 1 196 | 1 180 | 1 166 | 1 150 | 1 119 | 1 102 | 1 087 |
| с. Буковец - постоянен адрес | 195 | 185 | 178 | 172 | 164 | 159 | 157 | 147 | 134 |
| с. Буковец - настоящ адрес | 253 | 240 | 256 | 264 | 318 | 297 | 270 | 243 | 227 |
| с. Бърдарски геран – постоянен адрес | 824 | 801 | 784 | 748 | 734 | 704 | 687 | 670 | 657 |
| с. Бърдарски геран – настоящ адрес | 808 | 768 | 755 | 722 | 717 | 679 | 666 | 650 | 635 |
| с. Бъркачево – постоянен адрес | 803 | 795 | 785 | 788 | 800 | 789 | 796 | 770 | 762 |
| с. Бъркачево – настоящ адрес | 802 | 811 | 802 | 805 | 843 | 826 | 835 | 808 | 799 |
| Враняк – постоянен адрес | 402 | 394 | 396 | 393 | 388 | 372 | 374 | 365 | 349 |
| с. Враняк – настоящ адрес | 511 | 502 | 496 | 490 | 492 | 470 | 464 | 448 | 443 |
| с. Габаре – постоянен адрес | 1 146 | 1 137 | 1 130 | 1 108 | 1 096 | 1 098 | 1 072 | 1 061 | 1 057 |
| с. Габаре – настоящ адрес | 1 156 | 1 149 | 1141 | 1 122 | 1 126 | 1 114 | 1 087 | 1 065 | 1 057 |
| с. Галиче – постоянен адрес | 2 016 | 1 977 | 1 928 | 1 881 | 1 830 | 1 795 | 1 752 | 1 722 | 1 700 |
| с. Галиче – настоящ адрес | 1 965 | 1 908 | 1 827 | 1 766 | 1 712 | 1 688 | 1 722 | 1 698 | 1 681 |
| с. с.Драшан – постоянен адрес | 161 | 150 | 145 | 139 | 139 | 133 | 126 | 118 | 111 |
| с. Драшан – настоящ адрес | 198 | 195 | 204 | 188 | 191 | 186 | 178 | 155 | 144 |
| с. Комарево – постоянен адрес | 258 | 251 | 250 | 244 | 243 | 241 | 233 | 232 | 225 |
| с. Комарево – настоящ адрес | 258 | 257 | 255 | 259 | 277 | 287 | 284 | 273 | 278 |
| с. Попица – постоянен адрес | 1 915 | 1 885 | 1 863 | 1 847 | 1 848 | 1 830 | 1 777 | 1 768 | 1 739 |
| с. Попица – настоящ адрес | 1 896 | 1 876 | 1 848 | 1 839 | 1 881 | 1 845 | 1 826 | 1 801 | 1 785 |
| с. Соколаре – постоянен адрес | 553 | 561 | 554 | 550 | 549 | 538 | 531 | 523 | 511 |
| с. Соколаре – настоящ адрес | 622 | 626 | 612 | 619 | 668 | 655 | 643 | 627 | 621 |
| с. Тлачене – постоянен адрес | 426 | 430 | 411 | 407 | 400 | 374 | 358 | 348 | 336 |
| с. Тлачене – настоящ адрес | 438 | 437 | 423 | 422 | 428 | 408 | 392 | 377 | 363 |
| с. Търнава – постоянен адрес | 2 600 | 2 582 | 2 555 | 2 516 | 2 477 | 2 458 | 2 424 | 2 378 | 2 375 |
| с. Търнава – настоящ адрес | 2 543 | 2 507 | 2 487 | 2 442 | 2 411 | 2 379 | 2 363 | 2 321 | 2 308 |
| с. Търнак – постоянен адрес | 1 541 | 1 519 | 1 516 | 1 509 | 1 517 | 1 507 | 1 491 | 1 469 | 1 457 |
| с. Търнак – настоящ адрес | 1 583 | 1 568 | 1 548 | 1 540 | 1 562 | 1 538 | 1 526 | 1 503 | 1 531 |
| **Общо за общината – постоянен адрес** | **28 254** | **27 950** | **27 659** | **27 259** | **27 009** | **26 618** | **26 233** | **25 818** | **25 532** |
| **Общо за общината – настоящ адрес** | **27 130** | **26 797** | **26 518** | **26 191** | **26 097** | **25 705** | **25 398** | **24 991** | **24 715** |

*Източник:* [http://www.grao.bg](http://www.grao.bg/)

Сравнителните данни в горната таблица показват силно неблагоприятна тенденция към намаляване броя на жителите на общината, което е обща тенденция за областта, региона и страната като цяло. (Вж. фиг. № 1.)

Съотношението между градско и селско население в общината към 31 декември 2019 г. е 51 % : 49 %; докато за страната това съотношение е 73,73% : 26,27%.

Съотношението мъже – жени в общината към 31 декември 2019 г. е 49,3% : 50,7 %; докато за страната това съотношение е 48,5% : 51,5%.

Наблюдава се подчертана тенденция към депопулация, като е налице спад на населението на общината през 2019 г спрямо 2011 г. (Таблица 5)

По данни на ГД ГРАО,населението на общината по постоянен и настоящ адрес намалява, както за града, така и за селата. Към 31.12.2019 г. жителите на общината по постоянен адрес са 25 532, което е с 2 722 човека по-малко в сравнение с 2011 г, или намалението е с 9,64 %.

Населението по настоящ адрес в края на 2019 г. е 24 715 човека, което е с 2 415 човека по-малко в сравнение с 2011 г, или намалението е с 8,9 %.

***Фиг. № 1*. Тенденции в динамиката на населението на Община Бяла Слатина**

По данни на Националния статистически институт (НСИ) от последното преброяване на населението и жилищния фонд в Република България (окончателни данни от 2011 г.), ромите остават третата по големина етническа група в България. Като такива са се самоопределили 325 343 души или 4.9% от българските граждани.

|  |  |  |  |  |  |  |
| --- | --- | --- | --- | --- | --- | --- |
| **Община** | **Лица дали отговор** | **Етническа група** | | | | **Не се самоопределили** |
| Българска | Турска | **Ромска** | Друга |
| общо за страната | 6680980 | 5664624 | 588318 | **325343** | 49304 | 53391 |
| област Враца | 163035 | 151183 | 565 | **10082** | 434 | 771 |
| Борован | 5114 | 4713 | 7 | **359** | 10 | 25 |
| Бяла Слатина | 20837 | 17743 | 323 | **2544** | 36 | 191 |
| Враца | 67075 | 64334 | 61 | **2215** | 207 | 258 |
| Козлодуй | 17756 | 16149 | 31 | **1427** | 66 | 83 |
| Криводол | 8464 | 7184 | 10 | **1221** | 12 | 37 |
| Мездра | 19941 | 19189 | 20 | **622** | 44 | 66 |
| Мизия | 7305 | 6765 | 3 | **490** | 14 | 33 |
| Оряхово | 9382 | 8707 | 95 | **508** | 22 | 50 |
| Роман | 2883 | 2458 | 8 | **374** | 19 | 24 |
| Хайредин | 4278 | 3941 | 7 | **322** | 4 | 4 |

Първата в област Враца по брой самоопределили се роми е община е Бяла Слатина. Ромското население на общината е 2 544 души, като 323 души се определят като турци, 191 не се самоопределят, а 3769 не са отговорили. Така ромският етнос се очертава втори по численост, след българския. Продължава тенденцията част от хората, които околното население назовава „роми” или „цигани, да се самоопределят като българи, турци и др., което произтича от правото на преброяваното лице само да определи етническата си принадлежност.

**Етнически състав**

Община Бяла Слатина се характеризира със специфична етническа структура. Основните етнически групи в общината са българи, турци и роми. Преобладава населението от българската етническа група. Данните на НСИ за числеността и относителния дял на етническите групи, както и за вероизповеданията на територията на общината са според последното преброяване на населението през 2011 г. [[2]](#footnote-2) (Вж.Таблица № 2)

***Таблица № 2.* Население на Община Бяла Слатина по етнически признак[[3]](#footnote-3)**

|  |  |  |
| --- | --- | --- |
|  | **Численост** | **Дял ( % )** |
| **Общо** | **24 606** | **100,00** |
| **Българи** | 17 743 | 72,11 |
| **Турци** | 323 | 1,31 |
| **Роми** | 2 544 | 10,34 |
| **Други** | 36 | 0,15 |
| **Не се самоопределят** | 191 | 0,78 |
| **Не отговорили** | 3769 | 15,32 |

*Източник: Национален статистически институт*

Диференцирано по селища в общината, числеността и делът на различните етнически групи според преброяването на населението през 2011 г. е показан в Таблица № 3:

***Таблица № 3.* Численост и дял на етническите групи по населени места в общината**

|  |  |  |  |  |  |  |
| --- | --- | --- | --- | --- | --- | --- |
| **Населено място** | **Отговорили доброволно** | **Етнически групи** | | | | **Не се само-определят** |
| **Българска** | **Турска** | **Ромска** | **Други** |
| **гр. Бяла Слатина** | 9 655 | 8 070 | 218 | 1 244 | 17 | 106 |
| **с. Алтимир** | 1 106 | 936 | ..[[4]](#footnote-4) | 162 | 6 | .. |
| **с. Буковец** | 187 | 187 | - | - | - | - |
| **с. Бърдарски геран** | 655 | 649 | .. | .. | .. | .. |
| **с. Бъркачево** | 637 | 435 | .. | 200 | .. | .. |
| **с. Враняк** | 280 | 257 | - | 23 | - | - |
| **с. Габаре** | 1 098 | 1 035 | .. | 57 | .. | 5 |
| **с. Галиче** | 1 627 | 1 463 | 17 | 130 | .. | .. |
| **с. Драшан** | 184 | 179 | - | - | .. | .. |
| **с. Комарево** | 227 | 214 | - | 11 | .. | .. |
| **с. Попица** | 1 425 | 1 195 | 76 | 134 | .. | .. |
| **с. Соколаре** | 537 | 495 | - | 40 | .. | .. |
| **с. Тлачене** | 121 | 99 | .. | 18 | .. | 3 |
| **с. Търнава** | 2 165 | 1 780 | .. | 354 | .. | 27 |
| **с. Търнак** | 933 | 749 | 7 | 169 | 3 | 5 |

Според данните от последното преброяване на населението в Р България през 2011 г, които към настоящия момент трябва да се приемат само като ориентировъчни, 72,11% от населението на община Бяла Слатина е било съставено от българската етническа група, 1.31% от турската, 10,34% от ромската етническа група.

Във всички села е преобладавала българската етническа общност - с. Буковец – 100%, с. Бърдарски геран – 99,1%, с. Драшан – 97,3%, с. Габаре – 94,3%, с. Комарево – 94,3%, с. Соколаре – 92,2%, с. Враняк – 91,8%, с. Галиче – 89,9%, с. Попица – 83,9, с. Търнава – 82,2%, с. Тлачене – 81,8%, с. Търнак – 80,3%, с. Бъркач – 68,3%.

В общинския център – гр. Бяла Слатина с българската етническа общност са се идентифицирали 83,6% от доброволно отговорилите лица. Делът на турската етническа общност в общината е незначителен, като за гр. Бяла Слатина е 2,2%, за с. Попица е 1.1%, и по-нисък в останалите селища на общината.

С по- висок относителен дял на самоопределилите се към ромската етническа група са село Бъркачево (31.4%), с. Търнак (18,1% ) с. Търнава (16,4 %), с. Тлачене (14,9 %) и с. Алтимир (14. %). В общинския център делът на лицата, самоопределили се към ромската етническа група е 12,9%.

Процентът на другите етноси в общината е 0,15, на тези, които не се самоопределят – 0,78 и на неотговорилите на този въпрос – 15,32%. Фигура № 2.

Трябва да се отбележи, че етническата структура на населението е динамична и през последните години е претърпяла известна промяна, но по предварителни наблюдения на населението в общинския център и в почти всички села на общината, основните пропорции между етническите групи са запазени.

От това става ясно, че икономическото, социалното и културното развитие на Община Бяла Слатина през периода 2021 – 2027 г. ще се осъществява в мултикултурна етническа среда, в която българите ще са преобладаващата част от населението, като делът на представителите на турската, ромската и други етноси население ще е в границите на около 1/3 от общия брой на населението (Вж. Фиг. № 2. ).

***Фиг.№ 2.* Съотношение между етническите групи в Община Бяла Слатина**

Следва да се отбележи, че през последните години е налице намаляване на населението от всички представени етнически групи в община Бяла Слатина, което се дължи на неблагоприятните демографски процеси и трудовата миграция на това население извън територията на общината, областта и страната.

В общината не съществуват междуетнически противоречия и напрежение, хората от различен етнос и вероизповедание съжителстват мирно и с взаимно уважение към вярата, религиозните и културни различия на другите етноси.

**Приоритет 1. „Образование”**

**Анализ на ситуацията в сферата на предучилищното образование:**

Мрежата от детски градини в Община Бяла Слатина е представена от 5 основни и 8 допълнителни бази, като в селата Буковец, Комарево, Враняк, Бърдарски геран и Драшан липсват детски заведения, но болшинството от деца са обхванати в допълнителните бази на детските градини в с. Соколаре, с. Бъркачево и с. Тлачене.

Наблюдава се увеличаване на броя на обхванатите деца, подлежащи на задължителна предучилищна подготовка като резултат на системна и целенасочена работа с родителите от страна на Община Бяла Слатина, работещите в детските заведения и успешно партньорство с НПО в изпълнение на Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст. Броят на обхванатите деца през учебната 2020/2021г. е както следва- 186 деца на 5г. и 191 деца на 6г. са посещавали задължителна предучилищна група.

Задължителното предучилищно образование в Община Бяла Слатина се осъществява в детските градини при условията и по реда на държавния образователен стандарт за предучилищното образование, на държавния образователен стандарт за физическата среда и информационното и библиотечното осигуряване на детските градини и центровете за подкрепа за личностно развитие. Предучилищната подготовка се осъществя при целодневна, полудневна, почасова и самостоятелна организация, съгласно действащата нормативна уредба. Предпочитана форма от болшинството от родители е целодневната.

С оглед осигуряване на равен достъп до предучилищно образование и подготовка с решение на Общински съвет-Бяла Слатина, считано от 01.02.2021г., децата на 5 и 6г. възраст са освободени от такси за заплащане на детска градина, включително и в неучебно време.

**Работа с родители от ромски произход:**

Детските градини в община Бяла Слатина прилагат различни подходи и методи на работа с оглед специфичните особености на ромската общност по места:

* **ДГ „Червена шапчица“ - с. Габаре с допълнителна база в с. Бъркачево:**

В детската градина са проведени информационни кампании, които целят промяна на мотивацията на родителите, формиране на взаимноуважение, доверие, активно участие в живота на детската градина, като условие за качество на детското обучение в предучилищна възраст, в условията на взаимно сътрудничество.

Проведен е и семинар с родителите на тема: „Значимостта на функционалната грамотност“. Редовно се отбелязват празници, тържества в детската градина, посветени на национални традиции, обичаи, символи и ритуали, формиращи и развиващи националната ни култура.

Повишени са педагогическите компетенции на родителите на следните теми: „Използване на книжовен български език при комуникация с детето“, “Стимулиране съпричастност на родителите към дейността на детската градина“, “Детската агресия - как да се справим с нея“.

* **ДГ „Незабравка“ - гр. Бяла Слатина с допълнителни бази в с. Соколаре и с. Тлачене**

Ръководителите на групите по проект „Активно приобщаване в системата на предучилищното образование“ са реализирали съвместни дейности с родители и деца от ромски произход от целевите групи, с цел запознаване с различните лексикални и граматически структури на семейния и официалния за страната език – българския, чрез различни видове игри с използване на дидактичните материали и пособия по проекта. Подкрепа на разнообразни съвместни изяви на деца от различни етнически общности за съхраняване и развитие на общите и специфични традиции по места. През месец октомври 2020г. се е осъществила дейност „Различни, но заедно” - тренинг. В детската градина са проведени информационни кампании сред родителите за разясняване на взаимните ползи от интегрираното обучение на децата от етническите малцинства. През месец април е реализирана дейност на тема: „Моята националност, моят етнос” в допълнителна база в с. Тлачене.

* **ДГ „Детелина“ с допълнителна база в с. Търнак**

В ДГ „Детелина“, база с. Търнак е сформиран родителски клуб „Заедно за децата“, чиято цел е подпомагане работата на педагогическия екип със семействата на децата от ромски произход по отношение, както на пълния обхват на децата от Смесена „А“ и Смесена „Б“ групи, подлежащи на задължителна предучилищна подготовка, така и при разрешаване на възникнали проблеми с ромската общност. Родители от ромски произход се включват в дейности на детската градина. Създадено е „Училище за родители“-подпомагане на родители от етнически произход за обучение и възпитание на децата в семейството.

Включване в празничния календар на ДГ „Детелина“ , база с. Търнак на различни тържества с изява на децата от ромски произход и с активното участие на родители.

В подкрепа на деца от етническите малцинства за изравняване на стартовите им позиции при постъпване в детската градина е осигурена позитивна образователна среда- учебни помагала и познавателни книжки за някои от тях, различни „работни пространства“ за дейности по избор и др. Създадената от учителите предметно-развиваща среда позволява да се реализират целите на приобщаващото образование и стимулира детската активност.

* **ДГ „Радост“ с допълнителни бази в с.Попица и на ул. „Акация“ №2**

Създадена е  „Школа за родители“ – квалификационната  работа с родителите се осъществява онлайн чрез публикуване на материали във фейсбук групата.

* **ДГ „Вълка Николова Ташевска“ с. Търнава с допълнителни бази в с. Алтимир и с. Галиче.**

Работата с родителите е със следните акценти:

* **Включване на родителите-роми в мероприятия и празници-**включването на ромски родители в такива мероприятия ги прави съпричастни към проблемите в детската градина, на учителите и на останалите родители.
* **Включване на родители-роми в родителските тройки на детските градини** Включването на родители-роми в родителските тройки на детските градини е нужно, за да поемат отговорност пред останалите членове на общността.
* **Включване на родители-роми с останалите родители в общи дейности.**Включването на родители в общи дейности допринася за тяхното опознаване и изграждане на взаимно доверие.

**Работа по проектни дейности, касаещи  ромските деца**

По Проект „Активно приобщаване в системата на предучилищното образование“, финансиран от Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейските структурни и инвестиционни фондове работят всички детски градини в общината.

**В ДГ „Червена шапчица“ с. Габаре** за овладяване на книжовен български език през учебната 2020/2021 г. са създадени 6 групи с общо 36 деца. На 29 бр. деца от първа и втора група се заплащат таксите за ДГ. Детската градина е изнесена база на Проект „Център за социално включване „Аз и моето семейство“, като през учебната 2020/2021 г. регулярно се предоставят здравни услуги от педиатър, стоматолог и медицинска сестра на всички деца от целевата група по проекта.

**ДГ „Радост“ гр. Бяла Слатина** по Проект „Активно приобщаване в системата на предучилищното образование“ са сформирани по 2 групи по 5 деца за допълнително обучение по български език, а на 150 деца от социално-слаби семейства са покривани средства за такси.

**В ДГ „Незабравка“** по Дейност „Организиране и провеждане допълнително обучение по български език за деца от уязвими групи“ са сформирани 9 бр. групи, работещи по проекта - 7 целеви групи в основна сграда и 2-в допълнителна база в с. Тлачене. Групите са от 5 деца или общо 45 деца са получили подкрепа и допълнително обучение по ОН „БЕЛ“. По дейност „Организиране и провеждане на дейностите за педагогическа, психологическа и социална подкрепа на деца от уязвими групи“ са заплащани таксите на над 100 деца, от социално слаби семейства.

**ДГ „В. Н. Ташевска“ с. Търнава** По проект „Активно приобщаване в системата на предучилищното образование“, по дейност „Организиране и провеждане допълнително обучение по български език за деца от уязвими групи” са подкрепени 38 деца от ромски произход, а на 100 деца от ромски произход са заплащани таксите.

**От ДГ „Детелина“ допълнителна база Търнак**, по проекта през 2020г., са включени 20 деца за допълнително обучение по български език, а също и на социално слабите деца се поемат таксите за детска градина.

**Обучение на учители и директори за работа в мултикултурна среда**

**ДГ „Незабравка“- гр. Бяла Слатина и ДГ „Червена шапчица“ - с. Габаре** са включени като **партньори по проект „Различни, но заедно**“ на Сдружение „У.Т.Р.Е.“ по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ на Оперативна програма „Наука и образование за интелигентен растеж“ за периода 2020 – 2022 г., чиято основната цел е повишаване на професионалните компетентности на учителите, директорите и другите педагогически специалисти за работа в мултикултурна среда и за преподаване на знания и формиране на умения у децата за възприемане на етнокултурните различия.

Предстоят 3 обучения - 2 на педагогически персонал, които ще се състоят през летните месеци – юли – август; 1 обучение на непедагогическия персонал по проекта, предвидено за 2022г.

**Иновативни модели и добри практики**

В ДГ „Червена шапчица“ - с. Габаре всяка година се приема *„Стратегия за привличане и задържане на децата в детската градина“.* Създават се по-добри условия за привличане и задържане на децата, учителките използват в своята работа повече иновативни и интерактивни методи на работа. Показва се практическата приложимост на изучаваното учебно съдържание и се поставя детето в активна позиция по отношение на знанията и др. Приета е и *програма за предоставяне на равни възможности и за приобщаване на децата от уязвими групи,* където се изпълняват заложените дейности по програмата. Изготвена е и *програма във връзка с ранното напускане* от ДГ, където са реализирани заложените дейности и нито едно дете от задължителните предучилищно групи не е напуснало ДГ.

В ДГ „Незабравка“ се работи активно с родителите на деца от ромски произход ,като се провеждат тренинги и дискусии.

За приобщаване на родителите към дейността на ДГ „Детелина“, база с. Търнак са провеждани съвместни дейности като Уоркшоп „Моята книжка“, както и онлайн четене на приказки „Зимни вечери в детската градина“.

Епидемичната обстановка в страната и спазването на задължителните изисквания и предписания на Министерството на здравеопазването и РЗИ затруднява взаимодействието на детската градина със семействата на децата от ромски произход. По тази причина някои от планираните дейности през изминалата учебна година не са проведени.

**Образователните медиатори**

В ДГ „Червена шапчица“ - с. Габаре са назначени 2 лица образователни медиатори по 0,5 щат в ДГ Габаре и база с. Бъркачево за периода от 15.09.2020г. до 31.05.2021 г. Медиаторите, активно се включват при обхвата на децата, помагат на учителите при обучението, възпитанието и социализацията на децата. Всеки ден отчитат изпълнените от тях дейности в дневник.

В ДГ „Радост” през 2019 г, 2020 г. и 2021г. работи образователен медиатор, назначен от 15 септември до 31 май, по проект на МОН за ,,Работа с деца и ученици от уязвими групи в детските градини“. Той е осъществил дейности по подпомагане на децата от ромската общност в процеса на придобивани на необходимите умения за включване в образователната система и подпомагане на социалната адаптация в ранна детска възраст. Осигуряване на подкрепа на родителите и развиване на техните умения, нагласи и знания за осигуряване на благоприятна социална среда.

**Анализ на ситуацията в сферата на училищното образование**

Един от приоритетите в работата на община Бяла Слатина, в сферата на образованието, е гарантиране на правото на всеки ученик на достъп до училище, най-близко до неговото местоживеене, в зависимост от неговите индивидуални потребности и интереси и качествено образование.

На територията на общината има добре изградена и функционираща мрежа от образователни институции, подсигурени със съответната база и условия за обучение на учениците, достатъчна да задоволи образователните потребности на населението.

Образователната системата в общината обхваща 11 общински училища, от които 3 начални, 4 основни, 3 средни, 1 професионална гимназия и 1 държавно училище:

* Начално училище „Христо Ботев“ гр. Бяла Слатина;
* Начално училище „Цани Гинчев“ гр. Бяла Слатина;
* Начално училище „Христо Смирненски“ гр. Бяла Слатина;
* Основно училище „Св. Климент Охридски“ гр. Бяла Слатина;
* Средно училище „Васил Левски“ гр. Бяла Слатина;
* Професионална агротехническа гимназия „Никола Й. Вапцаров“ гр. Бяла Слатина;
* Основно училище „Христо Ботев“ с. Търнава;
* Основно училище „Св. св. Кирил и Методий“ с. Попица;
* Основно училище „Георги Стойков Раковски“ с. Търнак;
* Средно училище „Христо Ботев“ с. Габаре;
* Средно училище „Христо Ботев“ с. Галиче.
* ПГО „Елисавета Багряна“ гр. Бяла Слатина – държавно училище

В училищата са създадени условия за обхват на ученици, подлежащи на задължително обучение. В общината се поддържа регистър на подлежащите на задължително обучение. Съвместно с директорите на училищата и детски градини ежегодно се извършват дейности по обхвата на подлежащите деца и ученици за записването им в подготвителна група и 1 клас.

През учебната 2020/2021 година броят на учениците в общинските училища в дневна форма на обучение е 2 315, разпределени в 116 паралелки, разпределени по етапи на образование:

* І – ІV клас (начален етап) - 842 ученика, от които 202 първокласника;
* V – VІІ клас (основен етап) –729 ученика;
* VІІІ – ХІІ клас (гимназиален етап) –714 ученика,
* **Брой ученици в Други форми на обучение:**
* Ученици в комбинирана форма на обучение – 2 ученика
* ученици на индивидуална форма на обучение – 12 ученика
* ученици самостоятелна форма на обучение –120 ученика

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| наименование на образователната институция | Брой паралелки | Брой групи за ЦОУД | брой ученици в групи за ЦОУД | Общ брой ученици в дневна форма на обучение | Брой ученици, включени в училищното образование през учебната 2020/2021г. | | | | | | | | | | | | | | |
| брой ученици в самостоятелна форма на обучение | брой ученици в индивидуална форма на обучение | брой ученици в комбинирана форма на обучение | 1 клас | 2 клас | 3 клас | 4 клас | 5 клас | 6 клас | 7 клас | 8 клас | 9 клас | 10 клас | 11 клас | 12 клас |
| НУ "Христо Ботев" гр. Бяла Слатина | 9 | 6 | 143 | 193 | 0 | 1 | 0 | 40 | 48 | 45 | 60 | 0 | 0 | 0 | 0 | 0 | 0 | 0 | 0 |
| НУ "Цани Гинчев" гр. Бяла Слатина | 8 | 5 | 105 | 171 | 0 | 4 | 0 | 45 | 44 | 46 | 36 | 0 | 0 | 0 | 0 | 0 | 0 | 0 | 0 |
| НУ "Христо Смирненски" гр. Бяла Слатина | 4 | 2 | 54 | 91 | 0 | 2 |  | 28 | 22 | 20 | 21 | 0 | 0 | 0 | 0 | 0 | 0 | 0 | 0 |
| ОУ "Св.Кл.Охридски" гр. Бяла Слатина | 14 | 2 | 50 | 334 | 3 | 2 | 1 | 0 | 0 | 0 | 0 | 100 | 116 | 118 | 0 | 0 | 0 | 0 | 0 |
| СУ "Васил Левски" гр. Бяла Слатина | 19 | 6 | 129 | 441 | 3 | 0 | 0 | 20 | 18 | 25 | 23 | 51 | 58 | 30 | 46 | 40 | 43 | 45 | 42 |
| ПАГ"Н.Й.Вапцаров" гр. Бяла Слатина | 17 | 0 | 0 | 363 | 46 | 1 | 0 | 0 | 0 | 0 | 0 | 0 | 0 | 0 | 78 | 72 | 68 | 75 | 70 |
| СУ "Христо Ботев" с.Габаре | 12 | 5 | 99 | 203 | 41 | 0 | 0 | 12 | 15 | 16 | 14 | 17 | 13 | 19 | 23 | 21 | 22 | 17 | 14 |
| СУ "Христо Ботев" с.Галиче | 12 |  |  | 154 | 5 | 0 | 0 | 12 | 12 | 14 | 14 | 12 | 14 | 8 | 17 | 11 | 13 | 14 | 13 |
| ОУ "Св.св.Кирил и Методий" с.Попица | 7 | 4 | 96 | 103 | 13 | 1 | 0 | 11 | 12 | 18 | 8 | 18 | 15 | 21 | 0 | 0 | 0 | 0 | 0 |
| ОУ "Христо Ботев" с.Търнава | 7 | 6 | 110 | 149 | 8 | 3 | 1 | 19 | 23 | 23 | 15 | 23 | 24 | 22 | 0 | 0 | 0 | 0 | 0 |
| ОУ "Георги С.Раковски" с.Търнак | 7 | 3 | 75 | 113 | 1 | 0 | 0 | 15 | 16 | 13 | 19 | 19 | 15 | 16 | 0 | 0 | 0 | 0 | 0 |
| Общо: | **116** | **39** | **861** | **2315** | **120** | **14** | **2** | **202** | **210** | **220** | **210** | **240** | **255** | **234** | **164** | **144** | **146** | **151** | **139** |

Единственото обособено училище на територията на общината в ромския квартал е НУ „Христо Смирненски” гр. Бяла Слатина. В него се обучават 91 ученика от 1-4 клас. Родителите на повечето ученици са безработни, търсят своето препитание в чужбина и оставят за дълго време децата си за отглеждане от баби, дядовци или други роднини на семейството.

Част от учениците живеят в социално слаби семейства, за които образованието не е ценност и приоритет. Специфичен проблем за част от децата в НУ „Христо Смирненски” - гр. Бяла Слатина е ниският стандарт на живот и влошения социално-психологически климат в семействата. Социалните помощи не могат да компенсират материалното състояние на семействата. Голяма част от тях са от социално слаби семейства и не посещават редовно учебните занятия поради здравословни и семейни причини. Заниженият родителски контрол и недостатъчната съпричастност за преодоляване на причините са предпоставки, които довеждат до такива прояви, които затрудняват работата на училището за бързото и ефективно преодоляване на проблемите.

**Деца, необхванати от образователната система, застрашени от отпадане или отпаднали от училище и реинтегрирани в образователната система**

Институциите в системата на предучилищното и училищно образование и община Бяла Слатина работят активно по посока на предотвратяване напускането на образователната система и връщане на децата и учениците в нея. За недопускане на отпадането, ежегодно се планира и реализира контрол от страна на общината за посещаемостта на учениците в учебните часове и мерките за превенция на ученици, застрашени от отпадане.

Важен аспект в работата по превенция и недопускане отпадането на деца от образователната система е съвместна работа на институциите по Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст, приет с ПМС № 100 от 8 юни 2018 г. През учебната 2020/2021 година на територията на община Бяла Слатина функционират осем екипа за обхват. Във всеки един екип за обхват са включени представители на различни институции: Регионално управление по образование; Общинска администрация, училища, детски градини, представители на Дирекции „Социално подпомагане“, представители на МВР. В състава на екипите са включват и образователните медиатори. Реализират се необходимите взаимодействия с институциите, представители на които са включени в екипите за обхват, но все още не всички членове на екипите за обхват участват еднакво ангажирано в дейностите. Приоритетно се прилагат мерки за актуализиране на статуса на всяко дете и ученик; за обхващане и записване на незаписаните 5-7 годишните деца и мотивиране на учениците за записване в VIII клас, с цел продължаване на образованието. Посещенията на адрес от страна на екипите се извършват регулярно. Дори в условията на епидемиологичната обстановка през 2020 и 2021 година. Екипите се запознават със семейството отблизо, с неговите проблеми, като към всеки се прилага индивидуален подход, за да се осъществи подходяща подкрепа. Най-голям ефект имат посещенията от целия екип с представители на различни институции, както и сътрудничеството с кмета на населеното място. Протоколите от извършените посещения за всеки ученик се отразяват в Информационна система за реализация на механизма /ИСРМ/.

В резултат от съвместната работа на институциите е и намаляване на броя на отпадналите ученици. През учебната 2020/2021 година от образователната система, са отпаднали 2 ученика, подлежащи на задължително образование. За сравнение с предходната учебна година отпадналите ученици бяха 12. Реинтегрирани в образователната система през настоящата учебна година са 8 ученика. Заминали в чужбина – 32 ученика.

Превенцията на преждевременното напускане на училище неизменно е свързана с анализ на причините, водещи до отпадане от училище и напускане на образователната система, идентифициране на рисковите фактори за преждевременното напускане на училище, с оглед ограничаване на последиците от тях и планиране на мерки за преодоляване на рисковите фактори от отпадане. По данни от Директорите на образователните институции през учебната 2020/2021 година са идентифицирани 58 ученици в риск от отпадане от образователната система, които системно допускат отсъствия, както по уважителни, така и по неуважителни причини.

В резултат на извършения анализ са изведени следните проблеми на училищно и общинско ниво:

* Основните проблеми са резултат от етнокултурни и социални причини;
* Ученици с проблеми в посещаемостта на учебни занятия, закъсняват за час, нарушават дисциплината, не усвояват в добра степен учебния материал, а оттам и ниски образователни резултати, които ги демотивират;
* Ниска степен на грамотност и на социална култура на родителите - голяма част от тях имат начално образование или завършен прогимназиален клас, но нямат основно образование;
* Липса на желание у родителите за партниране с учителя - недобър или отсъстващ диалог между родителите и училището; родителите на учениците още в начална училищна степен на образование приемат присъствието си на родителски срещи като ненужно задължение;
* Нисък социален статус на родителите;
* Проблем е наличие на трудноадаптиращи се деца, поради непосещение на детето на детска градина;
* Закъсняло диагностициране на децата и отказ на родителите да приемат, че детето е със специални образователни потребности;
* Слаба заинтересованост от страна на учениците за придобиване на професионална квалификация, липса на възможност за реализация по придобита професия;
* Засилваща се агресия, недостатъчен брой психолози за подпомагане на деца с проблеми;
* Липса на реална обща и индивидуална психо-социална работа с родителите – основен фактор за проблемите в интеграцията и личностното развитие у подрастващите;
* Отсъствие на родители на ученици от страната. Родителите абдикират от своите задължения, вменявайки ги на учителите и обществото.

**Извършени дейности по превенция на отпадането от училище**

* С цел осигуряване на редовна посещаемост и задържане на учениците застрашени от отпадане през 2020 година образователните институции са изготвили и реализирали 241 индивидуални програми за работа с деца в риск.
* За превенция на отпадането от образователната система са подпомогнати 75 деца и ученици от социално слабите семейства с дрехи и обувки.
* Община Бяла Слатина осигурява на всички деца и ученици, подлежащи на задължително обучение, които пътуват до средищните и приемащи детски градини и училища безплатен транспорт; създава условия за целодневна организация на учебния ден; осигурява столово хранене с поевтиняване на храната – храната се приготвя в общинско предприятие „Пазари и социални дейности“; осигурява медицинско обслужване във всички образователни институции;
* Община Бяла Слатина обезпечава личностна изява на децата и учениците чрез реализиране на Културния календар.
* МКБППМН продължава работата си по изпълнение на своята основна цел – превенция на детската престъпност и асоциално поведение. Работещите в комисията професионалисти насочиха своята дейност към справяне с първопричините за появата на детската престъпност, кризата на ценностната система, нравствените дефицити, неефективният родителски контрол, социално-икономическите проблеми и дистанцията общество – училище – семейство. Комисията поддържа непрекъсната връзка с директорите на училищата и съгласува своята дейност с тази на училищните комисии. Посещават се всички училища на територията на общината, където се провеждат разговори и беседи, изнасят се лекции и се представят презентации по превенция на агресията, трафика на хора, СПИН и наркомании.
* През учебната 2020/2021 година, в община Бяла Слатина са съставени 11 броя актове за установяване на административно нарушение на родители на деца по реда на чл. 347 от Закона за предучилищното и училищно образование.

**Данни за ресурсна обезпеченост в училищата на територията на общината – за учебната 2020/ 2021 г., в т.ч. и с образователни медиатори.**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | | | | |
| наименование на образователната институция | Персонал | | | Видове специалисти в училище | | | | | | | | | | | | |
| Общ брой | Педагогически | Непедагогически | Директор | Зам.-директор | Учител | Учител, ЦОУД | Психолог | Педагогически съветник | Логопед | Ресурсен учител | Ръководител на направление ИКТ | Външни лектори/ИИД | **образователен медиатор** | социален работник | друг, моля посочете какъв |
| НУ "Христо Ботев" гр. Бяла Слатина | 24 | 18 | 6 | 1 | 0 | 12 | 6 | 0 | 0 | 0 | 0 | 0 | 0 | 0 | 0 | 0 |
| НУ "Цани Гинчев" гр. Бяла Слатина | 22 | 17 | 5 | 1 | 0 | 9 | 5 | 0 | 1 | 1 | 0 | 0 | 0 | 0 | 0 | 0 |
| НУ "Христо Смирненски" гр. Бяла Слатина | 12 | 9 | 3 | 1 | 0 | 5 | 2 | 0 | 1 | 0 | 0 | 0 | 0 | 1 | 0 | 0 |
| ОУ "Св.Кл.Охридски" гр. Бяла Слатина | 37 | 30 | 7 | 1 | 1 | 21 | 2 | 1 | 1 | 1 | 2 | 0 | 1 | 1 | 1 | 0 |
| СУ "Васил Левски" гр. Бяла Слатина | 48 | 38 | 10 | 1 | 2 | 36 | 6 | 0 | 1 | 0 | 0 | 1 | 0 | 0 | 0 | 0 |
| ПАГ"Н.Й.Вапцаров" гр. Бяла Слатина | 43 | 32 | 11 | 1 | 2 | 29 | 0 | 0 | 0 | 0 | 1 | 0 | 0 | 1 | 0 | 0 |
| СУ "Христо Ботев" с.Габаре | 31 | 23 | 8 | 1 | 1 | 15 | 5 | 0 | 0 | 0 | 1 | 0 | 0 | 1 | 0 | 0 |
| СУ "Христо Ботев" с.Галиче | 23 | 18 | 5 | 1 | 0 | 14 | 1 | 0 | 0 | 0 | 1 | 0 | 1 | 1 | 0 | 0 |
| ОУ "Св.св.Кирил и Методий" с.Попица | 19 | 13 | 6 | 1 | 0 | 8 | 4 | 0 | 0 | 0 | 0 | 0 | 0 | 1 | 0 |  |
| ОУ "Христо Ботев" с.Търнава | 32 | 21 | 11 | 1 | 0 | 15 | 2 | 0 | 1 | 0 | 2 | 0 | 2 | 1 | 0 | Помощник на учителя |
| ОУ "Георги С.Раковски" с.Търнак | 20 | 14 | 6 | 1 | 0 | 10 | 3 | 1 | 0 | 1 | 2 | 0 | 0 | 1 | 1 | 0 |
|  | **311** | **233** | **78** | **11** | **6** | **174** | **36** | **2** | **5** | **3** | **9** | **1** | **4** | **8** | **2** | **0** |

От представената информация на ниво образователни институции е видимо, че освен задължителните за извършване на учебната дейност педагогически специалисти за обезпечаване на учебни предмети от задължителната подготовка с учители, училищата работят и в посока за разширяване на кръга от специалисти за оказване на подкрепа на ученици. През учебната 2020/2021 в пет образователни институции са назначени педагогически съветници; в две от основните училища работят психолози и социални работници, а в осем от училищата са назначени образователни медиатори, в ОУ „Христо Ботев“ с. Търнава работи и помощник на учителя.

Образователните медиатори извършват ежедневна работа с учениците и с родителите по изясняване на причините за отсъствията и предприемане на действия, в зависимост от конкретния случай. Те оказват сериозна подкрепа на обхващането на децата и учениците в образователните институции.

Необходимо е развитие на практиката за назначаване на помощник на учителя при повече от три деца или ученици в групата/паралелката със специални образователни потребности, както и назначаването на социални работници в училищата с цел осъществяване на социално-педагогическата работа и за изпълнение на функцията на медиатор между семейството и обкръжението на ученика и образователната институция, с акцент върху учениците в риск.

Необходимо е и разширяване на психологическото обслужване на потребностите на децата и учениците и на обхвата на училища и детски градини, в които с децата и учениците да работят психолог или педагогически съветник, логопед, ресурсни учители и други специалисти според потребностите на децата и учениците.

**Данни за включването на децата и учениците във форми за развитие на интересите и потребностите**

В училищата в община Бяла Слатина са създадени условия за удовлетворяване интересите, желанията и потребностите за личностно израстване и реализация на децата и учениците в свободното от учене време. Съществуват условия за изява и участия в конкурси, конференции, олимпиади, спектакли, състезания, празнични програми, изложби, открити занимания и др.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Справка за броя на създадените клубове за занимания по интереси, за развитие на способностите, компетентностите и за изява на дарбите на учениците** | | | | | | | | |
|
| наименование на образователната институция | **Занимания по интереси** във връзка с чл.21 и 21а от Наредбата за приобщаващото образование**.** | | Проект BG05M2OP001-2.011 ,,Подкрепа за успех“, финансиран от Оперативна програма ,,Наука и образование за интелигентен растеж“ (2014-2020) | | Проект BG05M2OP001-2.012-0001 „Образование за утрешния ден“, финансиран от Оперативна програма „Наука и образование за интелигентен растеж“ 2014-2020“. | | По Други проекти или Национални програми | |
| брой клубове | брой ученици в клубовете | брой клубове | брой ученици в клубовете | брой клубове | брой ученици в клубовете | брой клубове | брой ученици в клубовете |
| НУ "Христо Ботев" гр. Бяла Слатина | 8 | 94 | 0 | 0 | 2 | 31 | 0 | 0 |
| НУ "Цани Гинчев" гр. Бяла Слатина | 7 | 91 | 8 | 42 | 0 | 0 | 0 | 0 |
| НУ "Христо Смирненски" гр. Бяла Слатина | 4 | 40 | 0 | 0 | 0 | 0 | 0 | 0 |
| ОУ "Св.Кл.Охридски" гр. Бяла Слатина | 9 | 130 | 12 | 83 | 1 | 15 | 1 | 4 |
| СУ "Васил Левски" гр. Бяла Слатина | 7 | 97 | 1 | 15 | 0 | 0 | 0 | 0 |
| ПАГ"Н.Й.Вапцаров" гр. Бяла Слатина | 9 | 115 | 11 | 58 | 0 | 0 | 0 | 0 |
| СУ "Христо Ботев" с.Габаре | 7 | 75 | 10 | 45 | 0 | 0 | 10 | 50 |
| СУ "Христо Ботев" с.Галиче | 3 | 45 | 11 | 69 | 0 | 0 | 0 | 0 |
| ОУ "Св.св.Кирил и Методий" с.Попица | 5 | 50 | 8 | 47 | 2 | 24 | 3 | 40 |
| ОУ "Христо Ботев" с.Търнава | 7 | 110 | 0 | 0 | 1 | 15 | 0 | 0 |
| ОУ "Георги С.Раковски" с.Търнак | 4 | 48 | 0 | 0 | 3 | 44 | 0 | 0 |
| **Общо:** | **70** | **895** | **61** | **359** | **9** | **129** | **14** | **94** |

Като силни страни в реализирането на форми за развитие на интересите и потребностите на учениците могат да бъдат посочени:

* Организираните клубове в училищата в заниманията по интереси и броя на включените ученици в тях.
* Работата на училищата по Проект BG05M2OP001-2.011-0001 „Подкрепа за успех“ на МОН. Чрез дейности по проекта се цели:
* намаляване и предотвратяване на преждевременното напускане на училище и насърчаване на равния достъп до висококачествено основно и средно образование, включващо формални, неформални и самостоятелни начини на учене за повторно включване в образователната система и системата на обучение;
* подобряване на равния достъп до учене през целия живот за всички възрастови групи чрез формални, неформални и самостоятелни начини, усъвършенстване на знанията, уменията и квалификацията на работната сила и насърчаване на гъвкави начини за учене, включително чрез напътствия за кариерно развитие и валидиране на придобитата квалификация.

Целевите групи по проекта са:

* ученици в риск от отпадане от училище;
* ученици, на които е необходимо предоставяне на услуги по кариерно ориентиране в прехода от прогимназиален към гимназиален етап на образование и ученици в училищата с по-ниска концентрация на ученици в риск от ранно отпадане;
* педагогически специалисти;
* родители и други заинтересовани страни (представители на неправителствени организации, образователни медиатори, социални работници, ромски авторитети и лидери и др.).
* Община Бяла Слатина осигуряване на възможности за индивидуална изява на децата и учениците чрез организиране на различни конкурси, културни събития и инициативи;
* Община Бяла Слатина съвместно с училищата подпомага участието на ученици в общински, областни и национални състезания и олимпиади, както и в конкурси и фестивали с местно, регионално, национално и международно значение;
* Общината съвместно със спортните и културни институции осигурява подходящи условия за творчески и спортни занимания в свободното от учебни занимания време и през ваканционните дни, като заниманията са насочени към следните групи ученици: деца и ученици с дарби за подпомагане на тяхното развитие и постигане на високи резултати на олимпиади, конкурси и състезания; деца и ученици с проблемно поведение (в това число и с наложени санкции) за преодоляване на проблемното поведение на детето или ученика и за справяне със затрудненията му с приобщаването в образователната и училищната среда; деца и ученици в риск за стимулиране тяхното обучение и личностното им развитие;

**Квалификация на педагогическите кадри за работа в мултикултурна среда**

През изминатата учебна година чрез проектно финансиране от МОН и със средства от делегирания бюджет в училищата са проведени 10 обучения за педагогически специалисти за работа в мултикултурна среда, в които са участвали 43 педагогически специалисти.

Анализът на ситуацията показва, че отпадането от училище и липсата на образование е един от най-сериозните фактори за попадане в ситуация на множество рискове – бедност, противоправно поведение, насилие, зависимост и др. Инвестирането в училищното обучение е от решаващо значение за успешната интеграция в училище на децата в риск. Доказано е, че интервенциите по отношение на децата в ранна възраст имат значим ефект по отношение на прекъсване на цикъла на бедност за тях. Необходими са комплексни интервенции между социалната и образователната сфера, насочени към подобряване на тяхното взаимодействие, развиване на приятелска за децата образователна среда, преодоляване на социалните затруднения за посещаване на училище. Образователното равнище на родителите също е силен фактор, оказващ влияние върху риска от бедност сред децата – сега и в бъдеще. Колкото по-ниско е образователното равнище на родителите, толкова е по-голям шансът те да са безработни и/или да получават ниски доходи, упражнявайки заетост с ниско качество.

За да се разбие затвореният цикъл децата да повторят модела на социална изолация на своите родителите е необходима комплексна интервенция, която да подпомогне семействата да осигурят шансове за развитие на своите деца и включваща приоритетни цели, задачи и дейности.

**Приоритет 2. „Здравеопазване”:**

На челна позиция по отношение на задоволяване потребностите на гражданите на община Бяла Слатина е именно осигуряване на достъпа до здравна помощ на всеки гражданин, независимо от етническата му принадлежност. Спокойно можем да твърдим, че ромското население има пълен достъп до всички здравни грижи и до лечебните заведения, до които всеки обикновен жител на общината има достъп. Отношението на медицинския персонал на територията на общината е еднакво за всеки, независимо от неговите етнос, религия, пол или възраст.

**Здравни специалисти**

На територията но община Бяла Слатина функционират една детска ясла, една млечна кухня. В Детска ясла „Здравец“, с капацитет 60 места, от здравни специалисти се отглеждат 54 деца от тримесечна до тригодишна възраст, като няма данни за самоопределяне по етническа принадлежност от страна на родителите. Персоналът на детската ясла е изключително квалифициран и успешно и умело работи с всички родители и деца, без да ги разграничава по никакъв признак, но въпреки неясната статистика като съотношение роми- българи, всички деца получават еднакво отношение и грижи.

В края на 2020 г. потребителите на Детска кухня са 80, но представителите на ромската общност не се възползват от услугата, а по неофициални данни причината се корени в отдалечеността на ромския квартал от нея.

В двора на Детска ясла „Здравец“, гр. Бяла Слатина е открита нова детска площадка, която радва всички деца не само от яслата, но и от общината. Площадката е съобразена с възрастта на децата и е оборудвана с игрови съоръжения, подходящи за тях.

Във всяко от учебните заведения на територията на общината има подсигурен медицински специалист, който е на пряко подчинение на директора на детската ясла. Всичките общо 14 медицински сестри и фелдшери, въпреки притеснителната епидемиологична обстановка в страната и проведените учебни занятия по онлайн начин, продължават да осигуряват и контролират спазването на всички противоепидемични мерки.

**Общинска политика за здравеопазване**

Политиката на Община Бяла Слатина в посока здравеопазване е насочена към осигуряване на общински инвестиции в материално-техническата база, а именно ремонти и закупуване на съвременна апаратура за лечебните заведения, партньорство по проекти с различни организации с цел подобряване качеството на здравните услуги и потребности на гражданите.

На територията на Община Бяла Слатина е развита мрежа от здравни заведения за извънболнична и болнична медицинска помощ, които да спомагат за осигуряване на здравеопазването на гражданите. В Община Бяла Слатина работи един здравен медиатор, който все още успява да осъществява задълженията си на територията на цялата община по график. Той извършва теренна работа, съдейства както на общинска администрация, така и на другите институциите от общината като свързващо звено с ромската общност при необходимост, така осъществява и административна работа, информира общността по различни наболели проблеми, приоритетно със здравна насоченост, а и по други тематики, касаещи нашето общество. Повечето информационни данни за ромите, с които разполага общината, са събрани именно от здравния медиатор, при осъществяване на задълженията си. Данните не са официални, ориентировъчни са, но проблемите и нуждите на ромската общност са реални и наболели. С оглед спазване на всички необходими превантивни мерки поради пандемията, в изтеклата година от страна на здравния медиатор, бяха ограничени и беседите. Броят на проведените беседи за предпазване от нежелана и ранна бременост, от раждане на деца с вродени аномали и наследствени болести е 1 бр, в присъствието на 12 лица. Въпреки ангажираността и епидемиологичната обстановка, здравният медиатор е придружил за профилактични прегледи при специалисти 25 деца и 18 възрастни, при дентален специалист за осъществяване на дентални профилактични прегледи – 5 лица. За подпомагане на достъп до медицинска помощ са консултирани 342 лица.

За попълване на документи по здравни казуси са консултирани и насочени 17 лица. Помощ и придружаване на граждани до институции е осъществено за 118 лица.

На 8 лица са възстановени здравноосигурителните права.

Оказано е съдействие за осъществяване на планови имунизации на 4 деца и на техните родители, а за възрастни – на 2 лица.

През 2020 г. е проведена 1 беседа с 13 лица за превенция от заболявания ХИВ, СПИН, съвместнно с РЗИ, гр.Враца. Всички гореизброени общо 564 лица, на които е оказано съдействие, помощ или консултация от страна на общината, чрез здравния медиатор, са от ромски произход.

Жителите на общината продължават да получават медицински грижи от „МБАЛ – Бяла Слатина“ ЕООД и регистрираните в Районна здравноосигурителна каса – Враца, 4 медицински центъра, амбулатории за специализирана извънболнична помощ - 20 бр., групова практика за извънболнична медицинска помощ- 2 бр., в т.ч. 1 бр. по дентална медицина, амбулатории за първична извънболнична помощ- 21 бр., в т.ч 8 бр. са по дентална медицина.

За задоволяване на здравните потребности на населението са предоставени помещения – частна общинска собственост на личните лекари в 10 от 14 населени места на Общината. Помещенията са пригодени за работа и повечето от тях се намират в бившите здравни служби. Посредством използването именно на тези помещения населението от селата бива здравно обслужвано, а освен това и помещенията, които са общинска собственост, биват ефективно експлоатирани и поддържани като сграден фонд. По впечатления на здравния медиатор в община Бяла Слатина, поне в половината от ромските домакинства има хронично болен, а поне във всяко четвърто домакинство има човек с увреждане. Услуги на стоматолог ползват едва около 20% от ромите и то изключително поради наличие на неотложна или спешна нужда от това.

Средната продължителност на живот на ромите е по-ниска от средната продължителност на живот на всички останали етнически групи. По-голям е и делът на инфекциозните заболявания, поради липса на здравни навици, непълно обхващане в профилактичните национални програми и изпълняваните от общопрактикуващите лекари /ОПЛ/, такива социално-битови фактори.

За съжаление и община Бяла Слатина не може да се разграничи от тази негативна национална статистика.

В общността остава сериозен проблемът с ранните бракове и раждания. Висок е процентът на децата, които «сключват рано брак», както и на майките, родили на ранна /непълнолетна/ възраст. Ранните раждания са рисков фактор за недоносеност на плода, за тежки вродени увреждания на бебето, за висока детска смъртност в първата година от живота на бебето и за висока майчина смъртност. За изминалата година няма точни данни за броя на младите майки, но въпреки спадът на процента им, те продължават да са част от проблема на ромската общност. За 2020г. общият брой на регистрираните бременни в «МБАЛ Бяла Слатина» ЕООД е 250, от които хоспитализирани са 160 жени. Броят на обхванатите в първия триместър от бремеността ромки за консултация с лекар–специалист акушеро-гинеколог е 67. Общо около 80 % от всички регистрирани бременни са от ромската общност. Общо на територията на Общината регистрираните новородени деца при личен лекар от общината са 150.

Поради епидемиологичната обстановка през изминалата година и с оглед спазване на противоепидемичните мерки не са осъществявани прегледи с мобилни кабинети. Изключение правят само осъществените прегледи, заложени по дейностите на **Проект Център за социално включване „Аз и моето семейство“.**

**Допълнителни мерки, с цел опазване здравето и живота на гражданите**

* **Борбата с COVID-19**

Във връзка с борбата с COVID-19, през изминалата година в община Бяла Слатина са предприети всички адекватни противоепидемични мерки от страна на всички институции заинтересовани лица/граждани.

* **Работа на здравния медиатор**

През 2020 г., посредством здравния медиатор, Община Бяла Слатина осъществи в ромските квартали в града и в селата информационни срещи, с цел придобиване на повече информираност и превенция от разпространение от COVID-19. Здравният медиатор оказва съдействие чрез ежедневни посещения на заболели лица на домашно лечение и поставени под карантина, връчва предписания от РЗИ, гр. Враца. Придружава лица за направата на PCR-тестове, закупува храни от първа необходимост и медикаменти. Съвместно с РЗИ, гр.Бяла Слатина се осъществяваха проверки по обществени места-магазини, заведения и детски градини, с цел превенция от COVID-19.

* **Доброволчество**

В края на 2020г. беше създаден екип от доброволци от общинска администрация и активни граждани, за подпомагане на организацията по превенция и поддържане и спазване на противоепидемичните мерки в МБАЛ, гр. Бяла Слатина. Въпреки мерките, които бяха предприети от страна на всички заинтересовани лица, битката с COVID-19 загубиха много съграждани.

**“Патронажна грижа за възрастни хора и лица с увреждания в община Бяла Слатина”**

На 13.04.2020 г. кметът на Община Бяла Слатина, инж. Иво Цветков подписа договор за изпълнението на проект **“Патронажна грижа за възрастни хора и лица с увреждания в община Бяла Слатина”.** Проектът се финансира по процедура “Патронажна грижа за възрастни хора и лица с увреждания – Компонент 3” на Оперативна програма „Развитие на човешките ресурси“ 2014-2020.

Общата стойност на проекта е 222 360,00 лв., от които 189 006.00 лв. са Европейско финансиране и 33 354.00 лв. са национално финансиране. Продължителност на проекта бе 10 месеца, до 31.12.2020 г.

Основната цел на проекта бе да се подкрепят мерките по време на въведеното извънредно положение и съпътстващия го наложителен период на социална изолация на територията на цялата страна, чрез осигуряване на мрежа от услуги в домашна среда, с цел ограничаване контактите между хората, като бъдат подкрепени лицата, които са застрашени в най-голяма степен от COVID-19.

По проекта бяха назначени социални асистенти, които да предоставят услуги за преодоляване на последиците от коронавируса на лицата от целевите групи, в т.ч.: доставка на храна, хранителни продукти и продукти от първа необходимост, вкл. лекарства, заплащане на битови сметки и получаване на заявените неотложни административни услуги със средства на потребителите.

От услугите се възползваха всички лица от целевите групи на територията на Община Бяла Слатина, които отговаряха на изискванията за включване в проекта и бяха заявили необходимост от предоставянето на услугите. Техният брой достигна 303-ма ползватели.

**Целеви групи по проекта бяха:**

* Възрастни хора над 65 г. с ограничение или в невъзможност за самообслужване;
* Възрастни в риск;
* Хора с увреждания.

**Осигуряване на равенство при достъп до качествени здравни услуги и превантивни програми**

|  |  |
| --- | --- |
| **Специфични цели** | **Мерки за решение** |
| 1.Намаляване на детската смъртност | Провеждане на здравни беседи с деца и подрастващи,както и с техните родители, за начините за предпазване от нежелана и ранна бременност, за опасностите за майката и бебето, които крие ранната бременност; за риска от раждане на деца с вродени аномалии и наследствени болести и начините за профилактика. |
| 2.Подобряване на здравната помощ за новородените и децата в предучилищна възраст | Активно съдействие от страна на медиатора към усилията на личния лекар за обхващане на бременните до четвъртия месец на бременността с регистрация, консултации с лекар-специалист по акушерство и гинекология и своевременно постъпване в лечебно заведение за болнична помощ за раждане |
| 3.Подобряване на профилактичните дейности сред ромското население | Провеждане на ранна диагностика и скринингови изследвания с мобилни мамографи за превенция на рака на млечната жлеза |
|  | Провеждане на ранна диагностика и скрининг за артериална хипертония, сърдечно-съдови заболявания, белодробни заболявания, захарен диабет с мобилни лаборатории и техника |
| 4.Повишаване на здравните знания и информираността на ромското население | Активизиране дейността на медиатора за издирване на деца без личен лекар и разясняване пред родителите им важността за регистрирането им; |
|  | Провеждане беседи и разговори с младите майки за значението на имунизациите и мотивирането им за редовното им прилагане, съгласно Националния имунизационен календар |
|  | Провеждане на беседи и разпространение на информационни материали, организиране на обучения за жени, ангажирани с отглеждането на малки деца |
|  | Провеждане на разяснителни кампании за значението на профилактичните прегледи сред ромското население; |
|  | Провеждане на разяснителни кампании за необходимостта от ваксиниране на населението със задължителните имунизации по Националния имунизационен календар |
|  | Разширяване сътрудничеството на личните лекари със здравния медиатор |
|  | Целево подготвяне на младежи от ромски произход за кандидатстване в медицински университети и колежи |
|  | Организиране и провеждане на кампании за запознаване с начините за предпазване от най-разпространените инфекциозни, онкологични, сърдечносъдови и наследствени болести |
|  | Периодично провеждане на беседи от здравни специалисти и медиатори за вредата от най-разпространените рискови фактори – тютюнопушене, злоупотреба с алкохол, нездравословно хранене и за предимствата на здравословния начин на живот |
|  | Разработване и реализация на програми за превенция на трафик на хора и сексуално насилие сред лица от ромската общност |
|  | Въвеждане на интерактивни сесии по здравно и сексуално образование в училищата с предимно ромско население като част от задължителната учебна програма. |
| 5.Оценяване и наблюдение на здравното състояние на лицата в неравностойно положение, принадлежащи към етнически малцинства | Осъществяване на акушеро-гинекологични прегледи с мобилни кабинети в населени места с компактно ромско население. Предоставяне контрацептивни средства на желаещи лица, принадлежащи към групата на лица с ниски доходи. |
|  | Извършване на профилактични прегледи с мобилни педиатрични кабинети в квартали с преобладаващо ромско население и отдалечени населени места |
| 6.Подобряване на здравното обслужване | Идентифициране на населени места, в които има нужда от здравни медиатори и избор на подходящи хора; |

**Приоритет 3. „Жилищни условия:**

Съгласно Заповед РД-18-267/25.08.2017г. на изпълнителния директор на АГКК, обнародвана в ДВ №79/03.10.17 г. е изработена кадастрална карта и кадастрални регистри на гр. Бяла Слатина. Актуални ПУП, съгласно заповед №12/25.01.1988 г., №958/12.07.1992 г., №592/10.08.2015 г.

Ако до скоро характерно за ромското население в общината беше обособяването на ромски квартали, където повечето от ромите живееха капсулирано, бедно и маргинализирани, а къщите бяха едноетажни и в голяма част от тях връзката със системата за канализация на града не бе изградена, то напоследък се наблюдава вътрешна миграция към централната част на града, подобряване на жилищните условия и инфраструктурата към обособения квартал. Все още има къщи, в които живеят няколко семейства, обикновено с повече от двe деца. В общината няма данни за принудително съборени жилища. Няма и налични изградени социални жилища. Във всички ромски квартали, както в града, така и в селата има наличие на ток, вода. Въпреки това тенденцията в община Бяла Слатина е подобряване на цялостните жилищни условия на ромите. През 2020 г. в ромския квартал на града са асфалтирани 4 улици. Има изградена система за сметопочистване и сметоизвозване. Част от улиците в ромските квартали са свързани с канализацията на града, като предстои изпълнение на проект на „Водоснабдяване и канализация“ ООД – Враца, чрез който ще се рехабилитират, реконструират и/или доизградят още от улиците на ромските квартали.

Прокаран е водопровод в още 3 улици в квартала. Общите проблеми, характерни за етноса на местно ниво, произтичащи от недостатъчно добре изградената инфраструктура, поетапно се овладяват и преодоляват.

**Приоритет 4. Заетост и социално включване**

Въпросите за заетостта и социалното включване са в пряка корелация и интегритет с местния пазар на труда. По данни на НСИ, през 2019 г. коефициентът на заетост 15-64 г. в община Бяла Слатина е бил по-нисък от този за област Враца (59,8%) и за страната (70,1%). Средносписъчният брой на наетите лица по трудово или служебно правоотношение в община Бяла Слатина за периода 2016 – 2019 г. е представен в Таблица № 4.

***Таблица № 4.* Средносписъчен брой на наетите лица по трудово или служебно правоотношение в община Бяла Слатина**

|  |  |  |  |
| --- | --- | --- | --- |
| **Години** | **Общо (бр.)** | **Обществен сектор (бр.)** | **Частен сектор**  **(бр.)** |
| **2016** | **3 231** | **1 213** | **2 018** |
| **2017** | **3 237** | **1 199** | **2 038** |
| **2018** | **3 256** | **1 280** | **1 976** |
| **2019** | **3 184** | **1 285** | **1 899** |

*Източник:Териториално статистическо бюро – Северозапад, Отдел „Статистически изследвания – Враца“*

Икономически активното население в района на Община Бяла Слатина възлиза на 7815 души. В процентно съотношение икономически активното население към края на 2019 г. е 37,2%.

Равнището на безработица, изчислено като дял на регистрираните безработни лица в бюрата по труда, към икономически активното население 15-64 год, за община Бяла Слатина към 31.12.2019 г. възлиза на 23,48%, което е доста по-високо от коефициента на безработица за областта – 7,9%, и от средното за страната - 4,3%*.*

В следващата таблица са показани равнищата на безработица в община Бяла Слатина и в област Враца за периода 2013 – 2019 г:

**Таблица 5. Равнище на безработица в община Бяла Слатина и в област Враца през периода 2013 – 2019 г.[[5]](#footnote-5)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** |
| **Община Бяла Слатина** | 38,13% | 43,43% | 40,36% | 34,75% | 28,43% | 24,09% | 22,92% |
| **Област Враца** | 21.40% | 20.90% | 19.73% | 15.76% | 14.01% | 12.10% | 11.41% |

*Източник: Дирекция „Бюро по труда“ – Бяла Слатина*

Средногодишният брой регистрирани безработни лица на територията на общината през последните 7 години е следният: Таблица № 6.

**Таблица 6. Средногодишен брой безработни лица в община Бяла Слатина през периода 2013 – 2019 г.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** |
| **Брой безработни** | 2980 | 3394 | 3154 | 2716 | 2222 | 1883 | 1791 |
| **Жени** | 1375 | 1512 | 1482 | 1307 | 1054 | 919 | 895 |
| **Мъже** | 1605 | 1882 | 1672 | 1409 | 1168 | 964 | 896 |

*Източник: Дирекция „Бюро по труда“ – Бяла Слатина*

Броят на продължително безработните лица на територията на общината през периода 2017 – 2019 г. е следният: Таблица № 7.

**Таблица 7. Брой продължително безработни лица в община Бяла Слатина за периода 2017 – 2019 г.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Общо** | **По професионална квалификация** | | | **По образование** | | | |
| **С раб. професия** | **Специа-**  **листи** | **Без специалност и**  **професия** | **Висше** | **Сред-**  **но** | **Основ-**  **но** | **Начално**  **и по-ниско** |
| **2017** | **1334** | **254** | **104** | **976** | **27** | **403** | **145** | **759** |
| **2018** | **992** | **175** | **84** | **733** | **22** | **299** | **100** | **571** |
| **2019** | **885** | **160** | **80** | **645** | **23** | **273** | **86** | **503** |

*Източник: Дирекция „Бюро по труда“ – Бяла Слатина*

Средногодишното равнище и прирастът на безработица през последните години в община Бяла са се променяли така: Таблица № 8.

**Таблица 8. Равнище и прираст на безработица през периода 2016 – 2019 г. в община Бяла Слатина**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Равнище на безработица (%)** | | **При-**  **раст**  **(%)** | **Равнище на безработица (%)** | | **При-**  **раст**  **(%)** | **Равнище на безработица (%)** | | **При-**  **раст**  **(%)** |
| **Период** | **2017 г** | **2016 г** | **2018 г.** | **2017 г** | **2019 г** | **2018 г.** |
| **За страната** | 7,2 | 8,7 | -1,5 | 6,2 | 7,2 | -1,0 | 5,6 | 6,2 | -0,6 |
| **За област Враца** | 14,0 | 12,1 | 1,9 | 12,1 | 14,0 | -1,9 | 11,4 | 12,1 | -0,7 |
| **За общината** | 27,9 | 31,3 | -3,4 | 23,7 | 27,9 | -4,2 | 23,5 | 23,7 | -0,2 |

*Източник: Агенция по заетостта / Дирекция „Бюро по труда“ – Бяла Слатина*

От Таблица 8 е видно, че равнището на безработица в общината плавно е намалявало от 2016 до 2019 г., но е било чувствително по-високо и от средното за страната, и от това за област Враца. С най-висок темп е намалявала безработицата в общината през 2018 г. Фигура № 7.

По данни на ДБТ – гр. Бяла Слатина, безработицата през последните месеци на 2020 г. за общината се е изменяла така:

- м. септември 2020 г. – 24,21%;

- м. октомври 2020 г.– 24,48%;

***Фигура 7.* Равнище на безработица в страната, областта и общината**

- м. ноември 2020 г. – 24,38.%;

- м. декември 2020 г.– 23,33%. Фиг.8.

**Фиг.8. Равнище на безработица в община Бяла Слатина септември – декември 2020 г.**

От Фигура 8 проличава тенденция на намаляване на безработицата през последните два месеца на 2020 г., което е положителна тенденция за общината към началото на новия планов период 2021 – 2027 г. Необходимо е обаче да се предприемат допълнителни мерки за запазване тенденцията на трайно намаляване на безработицата на годишна база, която е била характерна за целия предишен период.

Структурата на регистрираните безработни към 31.12.2019 г. е следната:

*1. По пол:*

- Жени – 903;

- Мъже – 920.

За разлика от тенденциите в национален и в регионален план, относителният дял на жените в общата съвкупност на регистрираната безработица ( 49.5%) е по-нисък в сравнение с този на мъжете (50,5% ) Фигура 9.

## Фиг. 9. Структура на регистрираните безработни лица от община Бяла Слатина по пол през 2019 г.

*2. По професионален признак:*

- с работническа професия – 362 лица;

- специалисти – 205 лица;

- без квалификация – 1256 лица. Фигура 10.

**Фиг.10. Структура на регистрираните безработни в община Бяла Слатина по професионален признак**

Професионалната структура на безработните се характеризира с висок устойчив дял на регистрираните лица без квалификация – 69,05%.

Регистрираните безработни с работническа професия са 19,76%, а специалистите са едва 11,19%.

Това показва, че за лицата без квалификация ще е много по-трудно да намерят работа през новия планов период 2021 – 2027 г., когато очакваните технологични промени и иновациите във всички сфери на икономиката ще изискват висококвалифицирана работна сила. Неблагоприятната професионална структура и влошените шансове за намиране на подходяща работа и трайна заетост, особено на лицата без квалификация, сериозно ще се отразяват на доходите на голяма част от населението и ще забавят социално-икономическото развитие на общината. Това налага в стратегическите документи на общината за регионално развитие да се сложи специален акцент на мерките за повишаване равнището на професионалната подготовка на човешките ресурси, като се прилагат всички форми на системата за учене през целия живот, целящи повишаване равнището на квалификация и преквалификация на човешкия фактор.

***3.По образование:***

В общината структурата на безработните по образователен признак е следната:

- с висше образование -65 лица

- със средно образование – 638 лица

- с основно образование – 175 лица

- с начално и по-ниско образование – 945 лица Фигура № 11.

**Фиг.11. Структура на регистрираните безработни лица в община Бяла Слатина по образователен признак**

Структурата на безработните по образование потвърждава тенденцията, която е характерна не само за общината, но и за цялата икономика, че хората с начално и по-ниско образование най-често попадат в редиците на безработните и че са една от най-уязвимите групи на пазара на труда. В общината обаче те са повечето от безработните, което налага да се полагат перманентни грижи за привличане и задържане на всички деца и младежи в училище, а за безработните лица, които са в извънучилищна възраст, да се предприемат специални мерки за придобиване на определена професионална квалификация. Необходимо е в стратегическите документи на общината за регионално развитие да се сложи специален акцент на мерките за повишаване равнището на образование и за мотивиране на високообразованите човешки ресурси да останат на работа в общината.

***4.По възраст:***

По този признак структурата на безработните в общината е следната:

До 29 г. - 203 човека, или 11,2 %; От 30 до 34 г.- 200 човека, или 11,0 %; От 35 до 39 г. - 219 човека, или 12,0 %; От 40 до 44 г.- 219 човека, или 12,08 %; От 45 до 49 г.- 240 човека, или 13,2 %; От 50 до 54 г.- 225 човека, или 12,4 %; Над 55 г. -514човека, или 28,2 % Фигура 12.

***Фиг. 12.*Структура на регистрираните безработни лица в община Бяла Слатина по възраст**

Безработицата може да се приеме като основен рисков фактор, свързан с доходите и стандарта на живот на хората в трудоспособна възраст. От групата на безработните най-засегнати са хората от 50 г. и над 55 годишна възраст, което показва, че лицата от горните възрастови групи са най-неконкурентни и най-трудно намират трудова реализация. Голяма част от безработните в тези групи са без квалификация или с работническа професия, с ниско ниво на образование.

Безработицата на трудоспособните хора се отразява негативно на качеството на живот на всички членове на семейството, особено на децата.

Практиката показва, че:

- образованието и развитите умения са сред най-значимите фактори за подобряването на пазара на труда;

- общините с висок дял на хората с основно и по-ниско образование постигат най-бавен ръст на заетостта, или дори - забавяния;

- застаряването и демографските проблеми ще стават все по-голяма пречка пред регионалното развитие на общините;

- за високата безработица в община Бяла Слатина допринасят най-вече липсата на възможности за заетост, свитото търсене на работна сила и освобождаването на персонал от отрасли, които ограничават своята дейност на територията на общината;

- основна причина за големия брой трайно безработни в общината е тяхното ниско образование и квалификация, както и високата средна възраст на безработните, които трудно могат да се конкурират при заемането на свободни работни места с тези, които притежават по-висока квалификация.

В община Бяла Слатина **заетостта** на населението е сравнително по-ниска, отколкото за областта (44,1%) и за страната (54,2%). Броят на разкритите работни места в общината през периода 2017 – 2019 г. е показан в Таблица №9.

**Табл. 9. Разкрити работни места в община Бяла Слатина през периода 2017 – 2019 г.**

|  |  |  |  |  |  |  |
| --- | --- | --- | --- | --- | --- | --- |
|  | **Всичко** | **С работни-**  **ческа про-**  **фесия** | **Специ-**  **алисти** | **Без квалификация** | | |
| **Общо** | **със средно образование** | **с основно и по-ниско** |
| **Разкрити работни**  **места 2017 г.** | 886 | 18 | 71 | 797 | 178 | 619 |
| **За трудоустроени** | 1 | - | - | 1 | - | 1 |
| **Разкрити работни**  **места 2018 г.** | 769 | 8 | 58 | 703 | 234 | 469 |
| **За трудоустроени** | 68 | 67 | - | 1 |  | 1 |
| **Разкрити работни**  **места 2019 г.** | 636 | 14 | 68 | 554 | 177 | 377 |
| **За трудоустроени** | 2 | - | - | 2 | - | 2 |

*Източник: Дирекция „Бюро по труда“ – Бяла Слатина*

Може да се очаква, че през плановия период 2021 – 2027 г. ще се разкрият определени нови перспективи за повишаване на заетостта и в публичния, и в частния сектор, но трябва да се отчита, че общината-областен център (Враца) ще продължи да функционира като силно социално-икономическо ядро с центробежен характер по отношение на новоразкритите работни места и по-атрактивното заплащане на труда. Това се отнася и за други съседни общински центрове, както и за столицата, които могат да предложат по-добри възможности за професионална реализация.

С планираните мерки за развитие на промишлеността като структуроопределящ отрасъл за общинската икономика се цели именно създаването на нови работни места, повишаване на заетостта и доходите на населението, както и утвърждаване на общината като привлекателно място за живот и работа на хората, задържане на работната сила и най-вече – на младите и висококвалифицирани кадри.

При анализа на перспективите за заетост във втория структуроопределящ за местната икономика на община Бяла Слатина сектор – аграрният, трябва да се отчита, че механизирането на земеделското производство и окрупняването на стопанствата ще водят до съкращаване на броя на заетите в него, но същевременно ще се повишават изискванията към тяхното образование и квалификация.

Най-голяма концентрация на работна сила се наблюдава в третичния сектор „услуги“, което е тенденция и в национален мащаб.

Липсата на възможности за заетост е основният фактор за ниската активност на работната сила, високата безработица и ниските доходи в община Бяла Слатина. Налице е и слабо разпространение на гъвкавите форми на заетост, които са „буфер” при непостоянно търсене на труд. Ограниченото им използване е и поради факта, че част от работодателите все още предпочитат „гъвкавостта” на сивата икономика.

Според данните от последното преброяване, налице са и значителни различия по отношение на участието на пазара на труда на лицата от различните етнически групи. Най-висока е била заетостта във възрастовата група между 15 и 64 навършени години при българската етническа група Коефициентът на безработица е бил най-висок сред лицата от ромската етническа група, което е и една от причините за трудова миграция (основно сезонна) на това население извън пределите на България. Сред ромската етническа група в община Бяла Слатина е регистриран и най-високият относителният дял на икономически неактивното население.

За да се справят с високата безработица в община Бяла Слатина, както и с проблема с продължително безработните, местните власти реализираха различни мерки за повишаване на заетостта, както и програми за заетост, включително в рамките на Оперативна програма „Развитие на човешките ресурси“ 2014 – 2020. Таблица № 10.

**Таблица 10. Брой лица включени в мерки и програми за заетост в община Бяла Слатина през периода 2014 – 2019 г.**

|  |  |  |  |  |  |  |
| --- | --- | --- | --- | --- | --- | --- |
|  | 2014 | 2015 | 2016 | 2017 | 2018 | 2019 |
| Мерки за заетост | 16 | 18 | 42 | 51 | 20 | 13 |
| Програми за заетост | 519 | 127 | 172 | 107 | 106 | 122 |
| ОП "Развитие на човешките ресурси | 197 | 341 | 254 | 105 | 312 | 111 |
| **Общо:** | **732** | **486** | **468** | **263** | **438** | **246** |

*Източник: Дирекция „Бюро по труда“ – Бяла Слатина*

В общината през последните години бяха предприети редица мерки за обучение, повишаване на квалификацията и осигуряване на заетост на безработни лица от различните групи, посредством финансиране по различни проекти и програми.

Броят на включените лица в обучение за професионална квалификация в общината през периода 2017 – 2019 е както следва: Таблица №11.

**Таблица 11. Включени лица в обучение за професионална квалификация в община Бяла Слатина през периода 2017 – 2019 г.**

|  |  |  |  |  |  |
| --- | --- | --- | --- | --- | --- |
|  | **Общо** | **Безработни лица над 50 г.** | **Продължително безработни** | **Без професионална квалификация** | **Роми** |
| 2017 г. | 2 | 1 | - | - | - |
| 2018 г. | 15 | 3 | - | - | - |
| 2019 г. | 240 | 63 | 23 | 52 | 26 |

*Източник: Дирекция „Бюро по труда“ – Бяла Слатина*

През периода 2017 – 2019 г. от рисковите групи на пазара на труда в община Бяла Слатина броят на устроените на работа е следният: Таблица № 12.

**Таблица 12. Устроени на работа лица от рисковите групи в община Бяла Слатина**

|  |  |  |  |  |  |
| --- | --- | --- | --- | --- | --- |
|  | **Рискови групи** | | | | |
| **Общо** | **Над 55 г.** | **Продължител**  **но безработни** | **Роми** | **С намалена**  **работоспособност** |
| 2017 г. | 263 | 41 | 73 | 86 | 18 |
| 2018 г. | 438 | 74 | 181 | 153 | 22 |
| 2019 г. | 246 | 50 | 61 | 75 | 53 |

*Източник: Дирекция „Бюро по труда“ – Бяла Слатина*

**Реализираните мерки, посочени по-горе, макар и многобройни и със широк спектър, в същото време са** със сравнително кратка продължителност и временен характер. Поради това, само с такива мерки в общината не може радикално да се реши въпросът с високата безработица и ниското равнище на заетост. Неопровержим е фактът, че чрез субсидирана заетост и държавни програми за преквалификация не могат да бъдат постигнати стабилни резултати в дългосрочен период. Много по-голям потенциал ще имат мерките в ПИРО 2021 – 2027 г., насочени към създаването на такава среда, в която пазарът сам по себе си ще осигурява заетост – именно този тип заетост ще има дългосрочен характер.

Нивата на **доходите** в Община Бяла Слатина не се различават съществено от останалите общини в областта ( с изключение на община Враца). По данни на Териториално статистическо бюро Северозапад – отдел "Статистически изследвания – Враца“, средната годишна работна заплата на наетите лица по трудово и служебно правоотношение в община Бяла Слатина в обществения сектор през 2016 г. е 8 713 лв, а в частния сектор – 7 389 лв. През 2017 г. средната годишна работна заплата в обществения сектор е 10 046 лв, а в частния сектор – 7 437 лв. През 2018 г. тези суми са съответно 10 581 лв и 7 621 лв., а през 2019 година – 12 355 лв. и 8 430 лв.

Макар да се наблюдава ръст на средната месечна работна заплата в публичния сектор в номинално изражение, средномесечният доход на заетите остава на равнища около средните за областта, и около средните за страната. Може да се предположи, че сходна картина илюстрира нивата на заплащане на труд и в частния сектор – възходящият тренд на размера на заплатата в числово изражение се запазва, но в съпоставителен план с нивата на доходите на областно и национално ниво възнагражденията за труд в частния сектор в община Бяла Слатина са по-ниски или около средните.

Регистрираното увеличение на възнагражденията в периода 2014 – 2020 г. се дължи основно на регулярните увеличения на минималната работна заплата в страната. Растежът на доходите, конкретно в частния сектор, се дължи и на съкращаването на персонал с ниска квалификация.

Могат да се направят следните обобщаващи *изводи* по отношение на заетостта, безработицата и доходите на населението в община Бяла Слатина:

- Ниското равнище на доходи в общината може да се превърне в своеобразна преграда за нейното социално-икономическо развитие, защото не стимулира качественото възпроизводство на работната сила и задържането й на местния пазар на труда;

- Намаляващата заетост и високата безработица са показател за неблагоприятно състояние на пазара на труда в община Бяла Слатина, който не предоставя адекватни възможности за реализация на икономически активното население, което все по-често търси заетост извън административните граници на общината;

- Сравнително ниският дял на лицата с висше и средно образование и високият такъв на лицата с основно и начално, са показател за преобладаването на неквалифицирана работна ръка, което в бъдеще може да прави територията непривлекателна за инвестиции в сектори с висока добавена стойност.

За периода 01.01.2020г. до 31.12.2020г. средногодишният брой регистрирани безработни лица на територията на община Бяла Слатина е 1 912 лица, от тях 511 лица са от ромски произход.

* Средногодишният брой регистрирани млади хора на възраст до 29 години през 2020г. е 257, като от тях 113 лица са от ромски произход.
* Средногодишният брой регистрирани лица до трудоспособна възраст през 2020г. е 1655, като от тях 395 лица са от ромски произход.
* Средногодишният брой регистрирани жени през 2020г. е 952, като от тях 259 лица са от ромски произход.
* Средногодишният брой регистрирани мъже през 2020г. е 960, като от тях 252 лица са от ромски произход.
* За периода 01.01.2020г. до 31.12.2020г. 274 лица от ромски произход са включени в заетост от тях 208 на първичен пазар, 24 по програми и мерки за заетост по ЗНЗ и 42 по проекти по ОП „РЧР”.

През 2020г. съгласно Националния план за действие на Агенцията по заетостта ДБТ Бяла Слатина е консултирала работодателите от Община Бяла Слатина за ползване на следните програми и насърчителни мерки за заетост и обучение по Закона за насърчаване на заетостта.

- Национална програма за заетост и обучение на хора с трайни увреждания

- Национална програма "Помощ за пенсиониране";

- Програма за обучение и заетост на продължително безработни лица – Компонент 1;

- Програма за обучение и заетост на продължително безработни лица – Компонент 2;

- Регионална програма за заетост;

- Насърчаване на работодателите да наемат безработни младежи до 29 годишна възраст (член 36, алинея 1 от ЗНЗ);

- Насърчаване на работодатели-микропредприятия да разкриват работни места, като се субсидират първите 5 разкрити работни места (член 50 от ЗНЗ);

- Насърчаване на работодателите да наемат безработни лица с непрекъснато поддържана регистрация не по-малко от 6 месеца, безработни до 24 години, с основно и по-ниско образование и над 50 години (член 51, алинея 1 от ЗНЗ);

- Насърчаване на работодателите да разкриват работни места за наемане на безработни лица с трайни увреждания (член 51, алинея 2 от ЗНЗ);

- Насърчаване на работодателите да разкриват работни места за наемане на безработни лица с трайно намалена работоспособност на пълно или непълно работно време (член 52 от ЗНЗ);

- Насърчаване на работодателите да разкриват работни места за наемане на безработни лица-самотни родители (осиновители) и/или майки (осиновителки) с деца до 5-годишна възраст (член 53а от ЗНЗ);

- Насърчаване на работодателите да наемат безработни лица над 50-годишна възраст (член 55а от ЗНЗ);

- Насърчаване на работодателите да наемат на работа продължително безработни лица (член 55в от ЗНЗ);

- Насърчаване на работодателите да наемат на работа безработни лица с трайно намалена работоспособност на пълно или непълно работно време (член 52 от ЗНЗ);

- обучение на безработни лица по заявка на работодател по реда на чл. 63 от ППЗНЗ;

- обучение на заети лица от микро и малки предприятия по реда на чл. 63, ал. 1, т. 3 от ЗНЗ;

- обучение на заети лица от средни предприятия по реда на чл. 63, ал. 1, т. 3 от ЗНЗ;

* През 2020г. не са разпределени средства за осигуряване на заетост на безработни лица с непрекъснато поддържана регистрация не по-малко от 6 месеца, на разкрити "зелени работни места" в икономически дейности, свързани с производство на стоки и предоставяне на услуги, подпомагащи опазването на околната среда, съгласно списък с икономически дейности, утвърден от министъра на околната среда и водите и министъра на труда и социалната политика.
* През 2020г. във връзка с промотиране на трудовото медиаторство е организирана трудова борса по проект № BGО5М90PО01-1.017-0001 „Готови за работа”, с участието на 9 работодатели и 121 търсещи работа лица.
* През 2020г. във връзка с развитието на социалния и граждански диалог бе проведена информационна кампания на открито „Новите мерки по ваша мярка”, на която бяха представени новите мерки за преодоляване на COVID кризата.

Към декември 2020 г. броят на лицата, получаващите месечна помощ по чл. 9 от Правилника за прилагане на Закона за социално подпомагане е 382, от всички населени места на територията на общината, а именно:

* с. Алтимир – 45 лица;
* с. Бърдарски геран – 8 лица;
* с. Буковец – 4 лица;
* с. Бъркачево – 26 лица;
* с. Враняк – 9 лица;
* с. Габаре – 92 лица;
* с. Галиче – 23 лица;
* с. Драшан – 2 лица;
* с. Комарево -9 лица;
* с. Попица -17 лица;
* с. Соколаре -11 лица;
* с. Тлачене – 20 лица;
* с. Търнава – 30 лица;
* с. Търнак – 25 лица;
* гр. Бяла Слатина – 61 лица.

**Проект Център за социално включване „Аз и моето семейство“**

Проектът е насочен към четири целеви групи – семейства с деца от 0 до 7 г., включително с увреждания, деца в риск на възраст от 0 до 7 г., родителите на тези деца, деца от 0 до 7 г., включително с увреждания, настанени в специализирани институции и техните семейства. Целите на проекта са свързани с предоставяне на интегрирани социални услуги за деца и техните семейства, ориентирани към индивидуалните потребности на целевите групи и подобряване на общинската политиката за предоставяне на социални услуги. Чрез инвестиции в ранно детско развитие и формиране на родителски умения сред уязвимите групи родители, проектът осигурява превенция на социалното изключване, спомага за преодоляване на изолацията и повишаване качеството на живот.

**През 2020г.** в тази дейност са получили подкрепа 6 деца с различни видове специални нужди и/или увреждания.

**Подкрепа на семействата за ранно развитие на децата**

Дейността е насочена към идентифициране на семейства в риск, с цел повишаване на познанията и подобряване на уменията на родителите за предоставяне на подходяща грижа на бебета и малки деца в етапа на ранното им развитие. Чрез предоставяне на услугите "Формиране и развитие на родителски умения” и „Семейно консултиране и подкрепа”, които съдържат в себе си пакет от интегрирани здравни, социални и образователни услуги за грижи за родители и деца от уязвими групи, се осигурява подкрепа на семействата в отглеждането на децата им, преодоляване на затруднения и развиване на умения за пълноценна социална интеграция.

**През 2020г.** в тази дейност са получили подкрепа 34 деца в различен вид риск и техните семейства от уязвими групи.

**Превенция и предотвратяване на детските заболявания**

Дейността е насочена към редовно наблюдение на здравното, физическото и психомоторното развитие на бебетата и децата. Тя спомага за подобряване и опазване здравето на децата, както и за превенция на заболяванията чрез предоставяне на услугата "Детска консултация". Посредством дейностите в услугата се осигурява достъп до здравни услуги за уязвими родители на новородени и малки деца. Фокусът и същността на услугата "Детска консултация" е предотвратяване на детските заболявания, вследствие от неполагане на достатъчни грижи в семейството и други рискове в ранна детска възраст.

**През 2020г.** в тази дейност са получили подкрепа 43 деца от уязвими групи.

**Приоритет 5. «Върховенство на закона и антидискриминация»**

Гарантирането на правата и свободите на гражданите е приоритетна задача, поставена от ръководството на ОД МВР – Враца, като се изпълняват стриктно законовите разпоредби, свързани със защита на обществения ред, недопускане и противодействие на проявите на нетолерантност и език на омразата. Към настоящия момент не са регистрирани сигнали, касаещи дискриминация, нетолерантност на етническа, верска или друга основа.

Работата на полицейските служители в РУ – Бяла Слатина в мултиетническа среда, се ръководи от законовата уредба на Р България и други вътрешни нормативни актове, и такива, по които България е страна. Спазват се обшите принципи за правата на човека, като за това се провеждат различни мероприятия по стратегиите „Полицията в близост до обществото“, „Работа на полицията в училищата“, „Детско полицейско управление“, „Безопасно лято“ и други областни, общински и национални инициативи.

Едно от направлението на работа на служителите на МВР и в частност на РУ – Бяла Слатина е гарантиране равнопоставеността на гражданите с акцент на уязвимите групи. Провеждат се регулярни срещи със самотноживеещи на територията на община Бяла Слатина, като им се разясняват въпроси, касаещи престъпността в региона, с цел противодействие на кражби, измами и др.

РУ – Бяла Слатина работи в посока разясняване правата на пострадалите по ЗЗДН и ЗЗД и взимане на своевременни мерки за защита при наличие на сигнал за домашно насилие или за попаднали в риск деца, като по тези направления има добра координация между органите на полиция, прокуратура, Дирекция „Социално подпомагане“ и Община Бяла Слатина.

На територията на РУ – Бяла Слатина се извършват специализирани полицейски операции по различни направления, едно от които превенция на криминални прояви и актове на дискриминация, насилие на етнически признак и трафик на хора. Към настоящия момент не са регистрирани сигнали, касаещи актове на дискриминация и насилие спрямо дадена етническа група.

**Приоритет 6. «Култура и медии»**

**Народни читалища**

Културните институции в община Бяла Слатина са преди всичко институциите- хранилища на традиции, бит, култура, образование, афинитет към литература, театър и други изкуства, а именно народните читалища. По данни на Националния статистически институт в общината са регистрирани общо 14 читалища. Едно от тях е в общинския център Бяла Слатина, другите 13 са в селата Алтимир, Буковец, Бъркачево, Бърдарски геран, Враняк, Габаре, Галиче, Комарево, Попица, Соколаре, Тлачене, Търнава и Търнак. Чрез тях се развива културно-просветна дейност, насочена и към представителите на ромска общност. В тях работят най-разнообразни по жанр любителски състави – музикални, хорови, фолклорни, танцови и др., които имат многобройни участия. В дейността на различните читалища и в техните изяви вземат участие и представители на ромския етнос. Театрална дейност извършват две от читалищата - НЧ „Напредък 1898” село Търнава и НЧ ,,Развитие – 1892“ гр. Бяла Слатина. Има 2 музея в Музей "Къща на банатския бит" в Бърдарски Геран и Читалището в село Търнава, където има етнографски музей. В сградата на НЧ „Развитие-1892“ гр. Бяла Слатина редовно се подготвят и представят тематични експозиции, съобразени с предстоящите празници, а обикновено за гостите и жителите на града има подреден етнографски кът, който да ги пренесе във времето на предците ни. Единствената художествената галерия на територията на общината е в НЧ „Развитие-1892“, гр. Бяла Слатина. В народните читалища функционират библиотеки, но в някои от тях библиотечният фонд е значително по-малък.

**Сдружения с нестопанска цел**

Разнообразна културна дейност развиват и други институции и организации. На територията на община Бяла Слатина в обществена полза работят 7 неправителствени организации: Сдружение „Първи юни“, Сдружение „Етника“, Младежки общински парламент, Сдружение „Майчин център Алтернатива“ и Сдружение „Роден двор“, Сдружение „У.Т.Р.Е. – уважение, толерантност, разбирателство, единство“ наричано по-долу (Сдружение У.Т.Р.Е.).

От тях работещи в посока интеграцията на ромската общност, реализиращи проекти и осъществяващи дейности в сферата на културата са две. Мисията на Сдружение „У.Т.Р.Е. – уважение, толерантност, разбирателство, единство“ наричано по-долу (Сдружение У.Т.Р.Е.) е да създава и развива подходяща културна и социална среда за пълноценен живот в България.

**Сдружение „У.Т.Р.Е”, с. Търнак** е юридическо лице с нестопанска цел за осъществяване на дейност в обществена полза, което работи за развитието, усъвършенстването и постигането на качествено по-високо ниво на теорията и практиката в областта на социалните дейности, заетостта, образованието, здравеопазването, културата и ромското включване.

**Сдружение Майчин център “Алтернатива“, гр. Бяла Слатина** работи в сферата на социални, интеграционни, образователни, културни и други дейности, насочени към лица, представляващи малцинствата в Република България и се стреми към развитие на публичните политики за тях, които успешно си сътрудничат с всички институции. Управителният съвет и членовете са от ромски произход. МЦ „Алтернатива“ е пример за целеустременост и постигане на успехи с осъществените си инициативи сред ромската общност.

През 2020 г. Майчин Център „Алтернатива“, гр. Бяла Слатина подпомогна 43 семейства с деца от 0-3 годишна възраст с хранителни продукти-каши, пюрета, сокове, бисквити и други детски храни. Хранителните пакети на децата бяха закупени по проект към Съвета на Европа и Европейската комисия. Проектът беше насочен в помощ от Ковид -19 ситуацията за лица от социално уязвими групи.

През 2020г. сдружението работи неуморно с младежите, с цел мотивиране, предпазване, подпомагане на учениците, завършващи 12 клас да продължат своето образование. През изминалата 2020г. сдружението съдейства при попълването на 25 онлайн -кандидатури за стипендии на младежи, записали се във висши учебни заведения. Всички те получиха стипендии, които са отпуснати от Ромския образователен фонд и от Фондация „Тръст за социална алтернатива“. Към тях спадат и четири мотивирани семейни жени от ромския квартал на Бяла Слатина, които преминаха подготвителен онлайн-курс, провеждан от Фондация „Тръст за социална алтернатива“ в направленията- „Биология“ и „Етика и право“, като успешно се превърнаха в студенти и стипендианти в специалностите „Медицинска сестра“ и „Акушерка“. Въпреки противоепидемични мерки, членовете и доброволците в МЦ отбелязват както традиционните ромски, така и български празници, в които дейности активно се включват младежи, деца и учители от началното училище в ромския квартал.

Една от доброволните дейности на центъра е „Аниматорски клуб“, в който участват 15 деца и младежи- доброволци.

Ангажирайки съзнанието на децата и младежите чрез различни инициативи и дейности, се постигат резултатите, към които се стреми Сдружението, а именно дисциплиниране, мотивиране и стремеж към усъвършенстване и развитие на децата/ младежите и отдалечаване от застрашаващите съвремието и обществото ни пороци- употреба алкохол, наркотични вещества и цигари.

**Сдружение ,,Роден двор“** е юридическо лице с нестопанска цел, учредено на 21.03.2019 г. в с. Галиче. Негов председател е Захарий Стоянов. Сдружението е реализирало редица инициативи, част от които са отбелязване на празници, акции за почистване, организиране на открит урок по родолюбие с представители на сдружение ,,Българска история“ и др. и във всички тях представители на ромския етнос активно участват.

**„Младежки общински парламент“, град Бяла Слатина** е неполитическа, неформална организация, представляваща интересите на младите хора в община Бяла Слатина, посредник на тяхната обща воля пред органите на местната власт. Това е една структура на младежкото самоуправление, която се явява изразител на потребностите, проблематиката и посоките за развитие на младата генерация, стимулираща  младежкото участие в местното самоуправление. Постепенно Младежкият общински парламент гр. Бяла Слатина налага своето присъствие в обществения живот. Организацията е отворена към всички, желаещи да се включат или да споделят идеи, а членовете имат твърдото намерение да направят града и общината едно по-добро място за живот.

**Сдружение „Етника”** е неправителствена организация с идеална цел за подпомагане на хора в неравностойно положение, независимо от етническата им принадлежност. Към НПО е обособен Център за професионално обучение.

**Център за междуетнически диалог и толерантност “Амалипе”** е най-голямата ромска организация, която работи за по-доброто образование, общностното развитие и равноправното интегриране на ромите в българското общество. Самото име показва целите и начина на работа на организацията – „Амалипе“ е ромска дума, която означава „приятелство“, т.е. работейки за интеграция на ромите, ние включваме хора от всички етноси. Център “Амалипе” **вярва** в равноправното интегриране на ромите в общество, основано на запазване на ромската идентичност и на взаимното опознаване и солидарността между българи и роми.

**Сдружение „Първи юни”** е неправителствена организация със седалище в Бяла Слатина. Организацията е учредена от малка група ентусиасти през 2002 г. с идеята да се подкрепят деца със затруднения, настанени в институции. През годините „Първи юни” се превърна в активна организация, работеща в подкрепа на деца и хора чрез предоставяне на социални услуги, развитие на гражданското образование, дарителството и доброволчеството. Основна цел на сдружението е да подобри качеството на живот и да постигне по-високо ниво на благополучие на деца и хора от местната общност, независимо от етническата им принадлежност.

Екипът на организацията се състои от млади и енергични  хора с опит в социалната сфера и неформалното гражданско образование. Сдружение „Първи юни” е член на Национална мрежа за децата и Асоциация на доставчиците на социални услуги.

В културния календар на общината са включени събития и дейности, свързани със съхранението, обновяването и популяризирането на ромската култура. Традиционно се отбелязва ромският празник „Василица“ като ромски деца сурвакат и благославят за здраве по-възрастните и целуват ръка за прошка. Ежегодно ученици от ромски произход посещават общинска администрация и други институции, осъществявайки ритуала. Реализират се мероприятия за честване на Международния ден на ромите - 8-ми април. Образователни и културни институции в общината отбелязват този ден като организират и провеждат дейности и/или мероприятия.

**Изводи произтичащи от анализа**

Община Бяла Слатина успешно прилага своята политика за недискриминация, интеграция и социално включване на всички уязвими групи. Налице е добра комуникация в междуетническия и междукултурен диалог. Общината насочва своите ресурси към подобряване качеството на живот на гражданите и в частност на ромите в обособените ромски квартали чрез подобряване на инфраструктурата там, стреми се към еднакъв достъп до работа, услуги и стоки, подкрепя млади и ерудирани роми и дава равен шанс за развитие на всеки. Нивото на осъзнаване от нужната за всички интеграция на ромите се повишава. Увеличава се броят на ромите, придобили висше образование. Сред ромското население се наблюдава желание и стремеж за развитие, за участие и активност в училищния, културния и социалния живот. Засилва се заинтересоваността и участието на деца и родителите в образователни и обществени проекти. Ромите се приобщават и успешно се интегрират сред обществото, благодарение на провежданите национални, местни политики, както и на техния лично осъзнат стремеж към развитие и интеграция сред обществото

**ІІІ. МЕХАНИЗМИ ЗА УПРАВЛЕНИЕ**

Политиките за приобщаване на ромите представляват неразделна част от общонационалните политики за повишаване благосъстоянието на българския народ. За тяхното постигане ще допринесат взаимно подсилващи се цели - равенство, приобщаване и участие.

Постигането на справедливост и приобщаване изисква повишено използване и по-добро насочване на ресурсите, както и участието и партньорството на ромските общности, всички правителствени нива, сектори и заинтересовани страни.

Намаляване на бедността и социалното изключване и премахване на социално-икономическите различия между българските граждани от ромски произход и други граждани в уязвимо социално положение, живеещи в сходна на ромите ситуация е една от важните цели в Областната стратегия.

Интеграцията на ромите и на българските граждани от ромски произход и други граждани в уязвимо социално положение, живеещи в сходна на ромите ситуация е активен двустранен процес на социално включване.

Стратегическа цел на областната стратегия за равенство, приобщаване и участие на ромите в област Враца 2021-2030г. е осигуряване на достъп на ромите до права, стоки и услуги, и участие във всички сфери на обществения живот, с цел създаване на условия и възможности за приобщаването и участие им, при спазване принципите на върховенство на закона и не дискриминация.

Планът за действие на община Бяла Слатина за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация /2021-2023/ е функционално инкорпорираща се част от Стратегия на област Враца за равенство, приобщаване и участие на ромите за периода /2021-2030/ и по тази причина той следва приоритетите и целите на областната стратегия.

**ІV. ОЧАКВАНИ РЕЗУЛТАТИ**

Изграждането на ефективно сътрудничество и партньорство между местните институции, малцинствената общност, нестопанските организации и лидери са гаранция за решаването на конкретни проблеми на населението и проактивни действия за реализиране на съвместни програми, допринасящи за процеса на интеграция на малцинствата. Възстановяване на функциите на Общински съвет за сътрудничество по етнически и интеграционни въпроси.

В края на периода на Плана за действие на Община Бяла Слатина в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация очакваме:

* Разширен фокус върху равноправието, участието и приобщаването на ромите;
* Засилване на политиките на социално включване;
* Синхронизиране на визията за развитието на етноинтеграционните процеси;
* Съответствие на областните стратегии на националните и европейските приоритети в сферата на приобщаването на маргинализираните етнически групи;
* Осигуряване на актуална информация и детайлизирана картина на състоянието, проблемите и потребностите от приобщаване на маргинализираните етнически групи.
* Съпоставимост на разработените областни стратегии в резултат от прилагането на единни подходи на планиране, отчитане и мониторинг;
* Намаляване броя на отпадналите от училище ученици;
* Повишена посещаемост на учебни занятия;
* Намалена неграмотност сред 18 - 29 годишните млади хора;
* Получена професионална квалификация от младежи;
* Намалена безработицата сред малцинствата;
* Подобрен достъп на етническите малцинства в община Бяла Слатина до здравни услуги и намалена заболеваемост;
* Подобрено състоянието на техническата инфраструктура в общината;
* Съхранена идентичност на малцинствените общности;
* Повишена осведоменост на целевите групи;
* Включване на целевите групи при изпълнение на дейностите по НПД;
* Повишена осведоменост на целевите групи за ролята на ЕС и по-специално за популяризиране на добри практики и примери от реализирани проекти в областта на интеграцията на ромите.

**V. МОНИТОРИНГ НА ИЗПЪЛНЕНИЕТО**

Оценката на изпълнението на Плана за действие в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация се осъществява от Общински съвет за сътрудничество по етнически и интеграционни въпроси /ОССЕИВ/ чрез мониторинг и прилагане на различни форми за наблюдение и оценка.

Целта на мониторинга е чрез систематично събиране и анализиране на информация, да следи за постигането на измерими резултати от дейностите по изпълнението на мерките по плановия документ, както и активно да включи заинтересованите страни в осъществяването на оценката и наблюдението.

Мониторингът изгражда капацитет за създаване, реализиране и изпълнение на качествени политики при оптимално съчетание на резултати с ресурси. Повишава заинтересоваността и интензифицира участието - мониторингът създава механизъм за гражданско участие в процеса на формулиране и изпълнение на местната политика.

**VІ. ЗАКЛЮЧЕНИЕ**

За изпълнението на Плана за действие на община Бяла Слатина в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация от съществено значение е сътрудничеството на всички пряко ангажирани институции на местно ниво с представители на неправителствени организации и на ромската общност.

Постигането на равенство, приобщаване и участие на ромите изисква сътрудничество на всички пряко ангажирани институции на национално, регионално и местно ниво в партньорство с гражданското общество и пълноценно участие на ромите в този процес.

За да се реализира реален напредък до 2030г., в който ромските общности в цялото си многообразие имат равни възможности и равно участие във всички сфери на живота се изискват съвместни действия от всички участници в процеса.

Настоящият План има рамков средносрочен характер. Той задава насоки за действия на местно ниво, кореспондиращи със стратегическите документи на национално и областно ниво по приоритетни /секторни/ области за периода 2021-2030г.

Те могат да бъдат допълвани и актуализирани, съобразно динамиката на потребностите за развитие и предизвикателствата на социално-икономическата ситуация.

**ПЛАН ЗА ДЕЙСТВИЕ НА ОБЩИНА БЯЛА СЛАТИНА ЗА ПРИОБЩАВАНЕ НА БЪЛГАРСКИТЕ ГРАЖДАНИ ОТ РОМСКИ ПРОИЗХОД И ДРУГИ ГРАЖДАНИ В УЯЗВИМО СОЦИАЛНО**

**ПОЛОЖЕНИЕ (2021-2023г.).**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Приоритет 1: Образование** | | | | | | | | |
| **Цели** | **Задачи** | **Дейности** | **Отговорна институция** | **Времеви период** | **Финансиране** | | | |
|  |  |  |  | **години** | **Средства *(в лв.)*** | **Източник** | | **Индикатори** |
| 1.Повишаване на качеството на образование на децата и учениците от етническите малцинства и други уязвими групи. | 1.1. Достъп до качествена ранна детска грижа и предучилищно образование, като условие за позитивно ранно детско развитие и последваща образователна интеграция. | 1.1.1. Квалификация на педагогически специалисти за работа в мултикултурна среда. Психологическа подкрепа и допълнително обучение по български език за децата в детските градини и групите за предучилищно образование в училище; | РУО - Враца Община Бяла Слатина, Детски градини и училища | 2021-2023 |  | Проектно финансиране или Делегирана държавна дейност |  | Брой включени лица |
|  | 1.2. Осигуряване на условия за равнопоставе ност и участие на всяко дете в учебния процес и училищния живот. | 1.1.2. Въвеждане на разнообразни форми на интеркултурно образование | ЦОИДУЕМ, НПО, Училища | 2021-2023 |  | Проектно финансиране, училищни бюджети |  | Брой включени лица |
|  | 1.3. Подкрепа на средното образование, за привличане и приобщаване на роми и др. лица от социално уязвими групи-особено за професии с голямо търсене на пазара на труда. | 1.1.3. Осигуряване на учебни помагала и учебници за социално слабите ученици от 9-12 клас. | МОН | 2021-2023 |  | Проектно финансиране - МОН |  | Брой подпомогнати ученици |
|  | 1.4.Преодоляване на концен трацията на деца и ученици от уязвими групи в опреде лени детски градини / учили ща и на образователната сегрегация. | 1.1.4. Междуучилищни дейно сти, подсигуряване на парт-ньорство с местните общно-сти и гражданския сектор, до-пълнителна работа с ученици-те в приемните училища, до-пълнителна работа с родите-лите и други; |  |  |  |  |  |  |
|  | 1.5. Съхраняване на кул-турната идентичност и засилване на гражданското съзнание на деца и ученици от уязвими етнически общ-ности с фокус върху роми-те, за да развиват самочув-ствие и чувство за принад-лежност към българското и европейско общество. | 1.1.5. Организиране на извънкласни и извънучилищни форми на обучение.Създаване на клубове по интереси към училищата – по спорт, приложни изкуства, музика, танци, театър и др. | Община, НПО, училища | 2021-2023 |  | Проектно финансиране – МОН |  | Брой включени лица |
|  | 1.6.Укрепване на връзките между институциите за образование и обучение, с изискванията на пазара на труда. | 1.1.6. Практики за ученици в реална работна среда | Образователни институции, НПО, фирми, Община | 2021-2023 |  |  |  | Брой проведени практики |
| 2.Превенцияна от-падане от образова телната система на деца и ученици от уязвимите групи | 2.1. Осигуряване на обективни и надеждни инструменти в системата на предучилищното и училищното образование | 2.1.1.Изготвяне на индивидуални програми за децата и ученици, застрашени от отпадане. | Детски градини, училища |  |  |  |  | Брой изготвени програми |
|  |  | 2.1.2.Подпомагане на децата и учениците от социално слаби-те семейства с дрехи и обувки. | НПО, Други донори |  |  |  |  | Брой подпомогнати деца и ученици |
|  |  | 2.1.3.Предоставяне на таблети за всички деца, които нямат устройства в случаи на обучение в електронна среда от разстояние | Училища , МОН |  |  |  |  | Брой подпомогнати деца и ученици |
|  |  | 2.1.4.Разширяване на обхвата на безплатния транспорт | Община, МОН |  |  |  |  | Брой обхва-нати деца и ученици |
|  | 2.2.Връщане в училище на деца, отпаднали от образователната система | 2.1.5.Включване в екипите на роми –здравен медиатор, общностен модератор, както и лидери от общността | Община, ДСП, училища, МВР, НПО, МКБППМН | 2021-2023 |  |  |  | Брой върнати в училище деца |
|  | 2.3. Включване на възраст ни роми във форми на про дължаващо образование. | 2.1.6.Ограмотяване на малограмотни и неграмотни възрастни роми. | РИО, МОН, ДБТ, училища | 2021-2023 |  | Проектно финансиране |  | Брой ограмотени лица |
|  | 2.4.Ефективното ангажира-не на родителите роми в училищните и образова телните дейности за насърчаване на редовното посещаване на детската градина и училището; | 2.1.7.Включване в училищните настоятелства на родители- роми. | Детски градини, училища | 2021-2023 |  |  |  | Брой включени лица |
|  | 2.5.Механизъм за противодействие на училищния тормоз | 2.1.8. Образователни дейно-сти, семинари, работилници, които да ги запознават с раз личните форми на насилие и тормоз, сътрудничество с дру-ги, външни за детската гради-на и училището институции. | Детски градини, училища, ЦОП, МКБППМН | 2021-2023 |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Приоритет 2: Здравеопазване** | | | | | | | | |
| **Цели** | **Задачи** | **Дейности** | **Отговорна институция** | **Времеви**  **период** | **Финансиране** | | | |
|  |  |  |  | **години** | **Средства *(в лв.)*** | **Източник** | | **Индикатори** |
| 1.Осигуряване на равенство в достъпа до качествени здравни услуги и превантивни програми | 1.1.Повишаване на здравната (половата) култура на ромите. | 1.1.1.Организиране и провеждане на здравни и екологични беседи. Осигуряване на безплатни брошури. | Община, здравен медиатор,ОПЛ,РЗИ | 2021-2023 | В рамките на възможностите на отговорните институции | Бюджети на отговорните институции |  | Брой обхванати лица |
|  | 1.2.Повишаване информи-раността относно правата и задълженията на пациента според здравната реформа. | 1.2.1.Организиране и провеждане на информационни беседи относно правата и задълженията на пациента | Здравен медиатор, лични лекари, РЗИ | 2021-2023 | В рамките на възможностите на отговорните институции | Проектно финансиране; Бюджети на отговорните институции |  | Брой обхванати лица |
|  | 1.3.Повишаване осведомеността на ромите относно въздействието на психотропните вещества. | 1.3.1.Организиране и провежда не на беседи с цел превенция на употребата на вредните психотропни вещества. | РЗИ, Здравни медиа тори, в сътрудничес тво с здравни и част ни медии,РУ на МВР | 2021-2023 | В рамките на възможностите на отговорните институции | Проектно финансиране; Бюджети на отговорните институции |  | Брой обхванати лица |
|  | 1.4.Повишаване осведомеността на ромите за последиците от забременяване и раждане в ранна възраст | 1.4.1.Провеждане на беседи с цел превенция на ранните бракове | Здравен медиатор, лични лекари, РЗИ, НПО | 2021-2023 | В рамките на възможностите на отговорните институции | Проектно финансиране; Бюджети на отговорните институции |  | Брой обхванати лица |
| 2. Подобряване на достъпа на ромите до здравни услуги | 2.1.Обучение на здравни специалисти за работа в мултиетническа среда. | 2.1.1.Провеждане на обучител ни семинари за здравни специа листи от доболнична помощ, детско и училищно здравеопазване. | Български лекарски съюз; Асоциация на професионалистите по здравни грижи;  НПО; РЗИ | 2021-2023 | В рамките на възможностите на отговорните институции | Проектно финансиране, общински бюджет |  | Брой проведени семинари |
| 3. Подобряване на профилактичните дейности сред ромското население | 3.1.По- пълно обхващане на ромското население с профилактични прегледи. | 3.1.1.Организиране на безплат ни – мамографски прегледи, гинекологични прегледи, стоматологични прегледи и др. | РЗИ, здравен медиатор, лекари специалисти, Община, НПО | 2021-2023 |  | Проекто финансиране |  | Брой обхванати лица |
|  | 3.2.Организиране и провеждане на безплатни изследвания, посредством мобилни лаборатории | 3.2.1.Превенция на СПИН, ХИВ, туберкулоза, сексуално предава-ни инфекции и др.,посредством превантивни изследвания. | РЗИ, здравен медиатор, Община, лечебни заведения, НПО | 2021-2023 |  | Проекто финансиране |  | Брой обхванати лица |
|  | 3.3. По- пълно обхващане на ромското население с планови имунизации и имунизация COVID 19. | 3.3.1. Организиране и провеждане на беседи и имунизационни кампании | РЗИ, здравен медиатор, Община, лечебни заведения,ОПЛ | 2021-2023 |  |  |  | Брой обхванати лица |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Приоритет 3: Жилищни условия** | | | | | | | | |
| **Цели** | **Задачи** | **Дейности** | **Отговорна институция** | **Времеви**  **период** | **Финансиране** | | | |
|  |  |  |  | **години** | **Средства *(в лв.)*** | **Източник** | | **Индика-тори** |
| 1.Подобряване на жилищни те условия, включително и на прилежащата техническа инфра структура. | 1.1.Подобряване на жи лищните условия в обо собените квартали/ма хали в града и селата | 1.1.1.Предоставяне на об щински земи за закупуване и последващо застрояване, на лица с доказани нужди | Община | 2021-2023 |  |  | Общински бюджет | Брой закупени терени от лица от уязвимите групи |
|  | 1.2.Подобряване и/или изграждане на техни ческа инфраструктура. | 1.2.1.Довършване и изграждане на канализация. | Община | 2021-2023 |  | Проектно финансиране | Общински бюджет | Брой реализирани проекти |
|  |  | 1.2.2.Подобряване, рекон струкция и доизграждане на вътрешната водопроводна мрежа | Община | 2021-2023 |  | Проектно финансиране | Общински бюджет | Брой реализирани проекти |
|  |  | 1.2.3.Асфалтиране и рехаби литация на съществуващата улична мрежа или изграждане на такава | Община | 2021-2023 |  | Проектно финансиране | Общински бюджет | Брой реализирани проекти |
|  |  | 1.2.4.Подмяна на съществу ващото улично осветление и изграждане на ново. | Община | 2021-2023 |  | Проектно финансиране, общински бюджет | Общински бюджет | Брой реализирани проекти |
|  |  | 1.2.5.Изграждане на комбинирани съоръжения за игри, спорт и почивка | Община | 2021-2023 |  | Проектно финансиране, общински бюджет | Общински бюджет | Брой реализирани проекти |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Приоритет 4: Заетост** | | | | | | | | |
| **Цели** | **Задачи** | **Дейности** | **Отговорна институция** | **Времеви**  **период** | **Финансиране** | | | |
|  |  |  |  | **години** | **Средства *(в лв.)*** | **Източник** | | **Индикатори** |
| 1.Осигуряване достъпа на ромите до пазара на труда и до различни инструменти и инициативи за самостоятелна заетост. | 1.1. Активиране на безработни лица за регистриране в ДБТ. | 1.1.1.Организиране и провеждане на мотивационни обучения за трайно безработните и нерегистрирани лица в ДБТ | Дирекция “Бюро по труда” Бяла Слатина, трудови медиатори | 2021-2023 | В рамките на възможностите на отговорните институции | Проектно финансиране |  | Брой обхванати лица |
|  | 1.2.Повишаване на при годността за заетост и квалификация на безработни роми | 1.2.1.Разработване и изпълнение на проекти за повишаване на ква лификацията и преквалификаци ята на ромите и осигуряване на заетост. | ДБТ, Община, НПО | 2021-2023 |  | Проектно финансиране |  | Брой обхванати лица |
|  |  | 1.2.2.Стимулиране на икономиче ски инициативи сред лицата от етническите малцинства за развиване на малък бизнес | Община, НПО, частни инвеститори | 2021-2023 |  | Проектно финансиране |  | Брой реализирани инициативи |
|  |  | 1.2.3.Назначаване на работа на лица от малцинствен произход в разкритите социални услуги | Община | 2021-2023 |  | Проектно финансиране |  | Брой назначени лица |
|  | 1.3.Включване на нис кообразовани и неква лифицирани граждани в пазара на труда | Включване на роми в проекти и програми за насърчаване на заетостта | ДБТ, Община | 2021-2023 |  | Проектно финансиране |  | Брой включени лица |
|  |  | Реализиране на Регионална програма за заетост | ДБТ, Община | 2021-2023 |  | Национално финансиране |  | Брой включе ни лица |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Приоритет 5: Върховенство на закона и недискриминация** | | | | | | | | | | | | | |
| **Цели** | **Задачи** | | **Дейности** | | **Отговорна институция** | | **Времеви**  **период** | | **Финансиране** | | | | |
|  |  | |  | |  | | **години** | | **Средства *(в лв.)*** | | **Източник** | | **Индикатори** |
| 1.Подобряване на ефек тивността на работата на полицейските служители в мултиетническа среда при спазване стандартите по правата на човека. | 1.1.Повишаване на ефек тивността на работата на полицейските служители в обособените ромски квартали/махали. | | Превантивна съвместнаработа на полицията и общността срещу разпространението на наркотици в кварталите | | РУМВР – Б. Слатина  Община,  МКБППМН | | 2021-2023 | | В рамките на възможностите на отговорните институции | | Бюджети на отговорните институции |  | Брой проведени инициативи |
|  |  | | Организиране на кампании/беседи против трафика на хора | | Община, НПО | | 2021-2023 | | В рамките на възможностите на отговорните институции | | Проектно финансиране; Бюджети на отговорните институции |  | Брой проведени инициативи |
|  | 1.2. Повишаване на социално-правната информираност. | | Организиране и провеждане на социално-правни беседи за пови шаване на информираността | | Община, НПО | | 2021-2023 | | В рамките на възможностите на отговорните институции | | Проектно финансиране |  | Брой проведени инициативи |
|  |  | | Оказване на безвъзмездна прав на помощ при узаконяване на неза конни жилища на уязвими групи | | НПО, Община | | 2021-2023 | |  | | Проектно финансиране |  | Брой подкрепени казуси |
|  | 1.3. Подобряване на междуетническата толерантност | | Реализация на програми и про екти, насочени към съвместни изяви на различните общности | | Община, НПО | | 2021-2023 | |  | | Проекто финансиране |  | Брой проведени инициативи |
|  | 1.4.Съвместни действия на полиция и други ин ституции по осъществя ване на контрол над ма лолетни и непълнолетни с цел предотвратяване на противообществени прояви. | | Провеждане на срещи и беседи в училищата и институциите за де ца, с цел запознаване със ЗБППМН и НК. Изнасяне на бе седи по въ- просите за агресията сред подраст ващите, тютюнопу шенето и упо требата на алкохол, домашното на силие, общуването в Интернет и т.н. | | РУ на МВР –Община,  МКБППМН, НПО | | 2021-2023 | | В рамките на възможностите на отговорните институции | | Проектно финансиране; Бюджети на отговорните институции |  | Брой проведени инициативи |
| 2.Утвърждаване модела за равнопоставеност на половете | Засилване на ролята на ромската жена в семейството, общността и обществото. | | Реализиране на проекти за активно включване на ромската жена във всички сфери на обществото. | | Община, НПО | | 2021-2023 | |  | | Проектно финансиране |  | Брой реализирани проекти |
| 3.Устойчиво интегриране на маргинализирани общности | Прилагане на взаимодо пълващи се комплексни мерки и подходи | | Надграждане изпълнените зо сега проекти, търсене на ново финонсиране. | | Община, НПО | | 2021-2023 | |  | | Проектно финансиране |  | Брой реализирани проекти( |
|  |  | |  | |  | |  | |  | |  |  |  |
| **Приоритет 6: Култура и медии** | | | | | | | | | | | | | | |
| **Цели** | | | **Задачи** | | **Дейности** | | **Отговорна институция** | | **Времеви**  **период** | | **Финансиране** | | | |
|  | | |  | |  | |  | | **години** | | **Средства *(в лв.)*** | **Източник** | | **Индикатори** |
| 6.1. Подобряване на условията за рав нопоставен достъп на ромската общ ност до обществения културен живот, съхранение и популяризиране на ром ската традиционна култура, развитие и популяризиране на творчеството като фактори за културна интеграция и социално сближаване | | | 6.1.1.Обогатяване на общата култура на ромите, като граждани на Р България. | | Организиране и провеждане на екскурзии за ученици от ромски произход , заедно с българските им съученици, целящи запознаването им с българското културно наследство. | |  | | 2021-2023 | |  | Проектно финансиране, Община, училищен бюджет |  | Брой проведени инициативи |
|  | | | 6.1.2.Създаване на условия за кул турна интегра ция на ромите. | | Подкрепа на творческите изяви, на лицата от ромски произход и участието им в различните творчески школи | |  | | 2021-2023 | |  | Проектно финансиране, Община, училищен бюджет |  | Брой подпомогнати деца |
|  | | |  | | Популяризиране на ромската култура чрез културния календар на Община Б. Слатина. | |  | | 2021-2023 | |  | Проектно финансиране, общински бюджет |  | Брой вписани културни събития |
|  | | |  | | Организиране и провеждане на концерти и творчески срещи с изтъкнати творци от етносите. | |  | | 2021-2023 | |  | Проектно финансиране, общински бюджет |  | Брой проведени инициативи |
|  | | |  | | Провеждане на празниците Василица, Гергьовден, 8 април-денят на ромите и др. | |  | | 2021-2023 | |  | Проектно финансиране, общински бюджет |  | Брой проведени мероприятия |

1. Средно урбанизирани (междинни) общини са тези с население от 5 до 50 хил. жители в общинския център, или над 50% от населението да е в населени места с от 5 до 50 хил. жители. [↑](#footnote-ref-1)
2. Следващото преброяване на населението в Р България предстои през 2021 г, поради което посочените в таблицата данни трябва да се приемат като ориентировъчни. [↑](#footnote-ref-2)
3. По признака “етническа група” са разпределени отговорилите на доброволния въпрос лица. [↑](#footnote-ref-3)
4. Данните са анонимизирани в съответствие с чл. 25 от Закона за статистиката. [↑](#footnote-ref-4)
5. В таблицата наличните данни за община Бяла Слатина са на средногодишна база, докато за областта данните са към 31.12. на съответната година [↑](#footnote-ref-5)